Kolumne & novosti: Policija maltretirala Milivojeviće\nPorodica Milomira Milivojevića (25), radnika fabrike „Milan Blagojević – Namenska“ u Lučanima, koji je preminuo nakon eksplozije baruta u toj fabrici 14. jula 2017. godine, i dalje trpi pritiske, uvrede i progon lokalnih moćnika i predstavnika državnih organa, samo zato što ne odustaje od namere da se otkriju okolnosti te tragedije.\nOsim Milomira (25), u toj nesreći je poginuo i Milojko Ignjatović (55).\nZa tragediju su optuženi Radoš Milovanović (76), pukovnik u penziji i dugogodišnji direktor lučanske fabrike, kao i dvojica fabričkih rukovodilaca – Vladimir Lončarević i Tomo Stojić. Suđenje, koje nije završeno, počelo je u Osnovnom sudu u Ivanjici, 3. oktobra prošle godine, kada su se radnici te državne fabrike okupili ispred suda da podrže direktora, a deo njih je vređao oca, majku i sestru poginulog Milomira.\nPorodica svedoči o tome da je za tri godine pretrpela različite pritiske – od toga da im je direktor lučanske fabrike nudio imovinsku korist da odustanu od insistiranja da se otkriju detalji tragedije, o čemu postoji tonski snimak, do tužbi koje je direktor podnosio protiv Milovana Milivojevića, oca, i Mirjane Milivojević, sestre poginulog radnika, zbog uvrede časti i ugleda, ali ih je sud oslobodio krivice.\nNajnoviji pritisak dogodio se 8. aprila u 18,15 časova, kada je Mirjanu i njene roditelje – Nelu i Milovana, zaustavila patrola lučanske policije.\nOni su se, sa dva automobila, vraćali kući iz malinjaka i imali su dozvole za kretanje tokom policijskog časa koje im je, radi obavljanja poljoprivrednih radova, izdalo Ministarstvo poljoprivrede.\nMirjana, koja dozvolu za kretanje poseduje i po drugom osnovu, jer kao medicinska sestra radi u smenama u Domu zdravlja u Čačku, u šta su policajci mogli da se uvere, svedoči da su ona i njena majka doživele „uvrede i maltretiranje bezobraznim, bahatim i neprofesionalnim ponašanjem Marije Pantelić i Nikole Paunovića, policajaca u Policijskoj stanici u Lučanima“.\nKaže da ne zna identitet trećeg policajca, jer se on udaljio od službenog vozila, i da na njegovo ponašanje nema primedbi, jer sa njim nije komunicirala.\nMirjana dodaje da se policajka Pantelić, u trenutku kontrole, „oglasila sirenom iz službenog automobila i na taj način pozvala kolegu Paunovića da joj donese njenu ličnu kartu“. Nakon što je pozvala policijsku stanicu, policajka joj je rekla da ih nema u evidenciji lica kojima je dozvoljeno kretanje za vreme policijskog časa i da joj kretanje nije dozvoljeno.\n– Prema meni se ponašala vrlo neprofesionalno i sa omalovažavanjem. Rekla mi je:“Ponašaj se kao da te nisam zaustavila, kao da ništa nije bilo, kao da te nisam ni videla, ni zaustavila. I „Panekspres“ je podneo zahtev za 70 radnika, a dobio je odobrenje samo za 30 radnika“, svedoči Mirjana. Ona pretpostavlja da je policajka spomenula „Panekspres“ jer je bliska rođaka vlasnika te firme koja je, kako ističe, bez dozvole, u lučanskoj vojnoj fabrici izgradila objekat koji nije imao upotrebnu dozvolu i u kome se dogodila tragedija pre tri godine.\nPrekršajni sud u Čačku je odbacio policijske prijave i Mirjanu i Nelu oslobodio krivice, utvrdivši da obe poseduju potrebne dozvole, a Mirjana je najavila da će podneti tužbe protiv lučanskih policajaca.\nInstrukcije jače od zakona\nDa je policija podnela prijavu protiv nje i njene majke, Mirjana je saznala sutradan, kada su obe pozvane da dođu u lučansku policiju, odakle su sprovedene u čačanski Prekršajni sud. U sudu su zatekle policajce i, kako svedoči, policajka Pantelić joj je prišla i pravdala se da „nije znala za zakon po kome postupa i da je dobila drugačije instrukcije“.


Šta slave bilbordi za Dan Republike Srpske?\nPlakati su postavljeni na nekoliko vidnih lokacija u Banjaluci. Na njima je istaknut slogan 'PRAVOnaSLAVLJE'\nU Republici Srpskoj u punom jeku traju pripreme za obilježavanje 9. januara, dana kada je 1992. godine osnovana Srpska republika BiH i pored toga što je Ustavni sud osporio taj praznik zbog diskriminacije nesrpskih stanovnika tog entiteta.\nDodatnu kontroverzu izazivaju i bilbordi koji su se ovih dana pojavili u Banjaluci sa dvostrukim značenjem, a kao odgovor vlasti tog entiteta na zabranu 9. januara.\nPlakati su postavljeni na nekoliko vidnih lokacija u Banjaluci. Na njima je istaknut slogan 'PRAVOnaSLAVLJE' , a ispod je napisano 25 godina Republike Srpske.\nNo ono što zapravo bode oči jeste značenje pomenutog slogana jer je napisan kao jedna riječ, s tim što su velikim slovima istaknuti 'PRAVO' i 'SLAVLJE', dok je 'na' napisano malim slovima. Slogan se zbog toga može dvostruko protumačiti, i kao 'pravo na slavlje' – obilježavanje 9. januara i kao vjerska odrednica 'pravoslavlje' ističe profesor javnog mijenja iz Banjaluke Mladen Mirosavljević.\n„Svako onaj ko to iščitava, iščitava kao riječ 'pravoslavlje' čime se jasno daje do znanja čiji je to, u suštini, praznik, iako se zvanično tvrdi nešto drugo. Mislim da to ne doprinosi niti smirivanju situacije oko Dana RS, a ne doprinosti ni daljnoj stabilnosti u BiH“, ističe Mirosavljević.\nRepublika Srpska je odgovorila tako da je jednu malu grupu ljudi, koji nisu pravoslavci, marginalizovala i pokazala gdje im je mjesto: Srđan Puhalo\nPsiholog Srđan Puhalo smatra da slogan sa jedne strane govori ponovo o Srbima kao žrtvama kojima se brani da slave 9. januar te o inatu na takvo branjenje. No mnogo je gore što se njime šalju poruke da Dan Republike Srpske slave samo pravoslavci:\n„I mislim da su to stvari koje su u startu veoma sporne, jer niko nije, čini mi se, branio Republici Srpskoj da proslavlja svoj dan. Bio je upitan 9. januar i način na koji se on proslavlja. Sa druge strane, Republika Srpska je odgovorila tako da je jednu malu grupu ljudi, koji nisu pravoslavci, marginalizovala i pokazala gdje im je mjesto.“\nUstavni sud BiH je jasno krajem 2015. godine označio neustavnim obilježavanje 9. januara kao diskriminatorsko prema nesrbima u Republici Srpskoj, jer se taj dan praznuje i kao vjerski praznik, krsna slava entiteta, Sveti Stefan.\nKao odgovor je uslijedio referendum 25. septembra 2016. godine, takođe proglašen neustavnim, na kome se preko 99 procenata izašlih u Republici Srpskoj izjasnilo da je za obilježavanje 9. januara kao dana tog entiteta.\nEntitetski parlament je usvojio i Zakon o Danu RS kojim se 9. januar definiše kao sekularni praznik. No, očito i bilbord na neki način pokazuje da se nastoji očuvati i vjersko, kaže profesor Sveučilišta u Mostaru Slavo Kukić.\n„To je bolje da se umjesto mene pita Mladena Ivanića, koji javno govori kao dio kolektivnog šefa (Predsjedništvo BiH) o tome, kako ono što su norme ustavnih i državnih institucija, fino, kako on kaže, zaobići. Prema tome, kako 9. januaru, koji je srpska slava, sada dati drugi filing, a sadržaj mu ostaviti istim? To je dio suludog bosanskohercegovačkog ideološkog kolorita, koji može proizvesti samo dalje posljedice koje sada proizvodi, da mladi obrazovani ljudi koji žele živjeti, a ne čekati budućnost, pakiraju kofere i odu. I da ovu zemlju i trku oko nje, je li srpska, bošnjačka ili hrvatska, prepuste starima i iznemoglima, pa eto im neka se nagađaju oko nje“, poručuje Kukić.\nZatražili smo i od Službe za odnose sa javnošću Vlade RS informacije o postavljenim bilbordima i njihovom značenju, no do sada nismo dobili nikakav odgovor.\nIako je usvojen program obilježavanja još nema potpuno informacija o tome kako će izgledati proslava 9. januara, osim izjava entitetskog predsjednika Milorada Dodika, koji je nakon referenduma najavio pompezno slavlje.\n„Vidjećemo kako će proteći samo obilježavanje Dana RS, čemu se ove godine pridaje izuzetan značaj, tako da se najavljuje i učešće dijela Oružanih snaga BiH iz RS koji bi trebali svoj doprinos da daju na posebno organizovanoj paradi za taj dan.\nMilorad Dodik slavi rezultat referenduma na kome se preko 99 procenata izašlih u Republici Srpskoj izjasnilo da je za obilježavanje 9. januara kao dana tog entiteta\nS obzirom da još uvijek ne postoji odobrenje Ministarstva odbrane BiH za učešće dijela svojih oružanih snaga na toj paradi, ostaje neizvjesno kako će se vlasti ponijeti prema svemu tome i kako će se to opet iskoristiti u propagandne svrhe kada je riječ o Danu RS“, ističe Mladen Mirosavljević\nPotpredsjednik Republike Srpske Ramiz Salkić ističe da Bošnjaci i Hrvati obilježavanje 9. januara doživljavaju isključivo kao dizanje nacionalnih tenzija.\n„To više nije do Dana RS, to je više do inata, do prkosa nekakvog i onoga što Milorad Dodik želi, a to je da zaista ovu situaciju u potpunosti radikalizira jer on samo tako može da funkcioniše. Građanima ne može da ponudi ništa normalno, samo konfliktne situacije u kojima se on najbolje snalazi a iz tih konfliktinih situacija, građani nemaju nikakve koristi.\nJasno je da nema saglasnosti da 9. januar bude dan entiteta i da bude praznik svih građana, jasno je da je i Ustavni sud BiH rekao da 9. januar ne može biti Dan RS. Ako pogledate onaj bilbord sa natpisom 'PRAVOnaSLAVLJE' i kad izbrišete dva slova, onda vam ostane prava suština a to je 'pravoslavlje'.\nTo je ono što se nama nudi na ovom prostoru. Nama je potpuno jasno da sve dok se obilježava 9. januar i sve dok postoje oni koji su spremni da njeguju tekovine 9. januara, ostaje da živi ideja o etnički čistom prostoru, samo za Srbe“, naveo je Salkić\nKulturna događanja 9. januara biće održana u svim gradovima i opštinama u Republici Srpskoj, a slavlje je predviđeno i u Brčko Distriktu iako je ono zasebna teritorijalna jedinica u BiH u kome je bilo zabranjeno i glasanje na referendumu o Danu Republike Srpske.\nUstavni sud BiH poništio rezultate referenduma u RS


Pohvala Jagodini, kritika ''večitima'' - Sportske.net\nPohvala Jagodini, kritika ''večitima''\nSavo Milošević i Mitar Mrkela boravili su u četvrtak u Jagodini kao predstavnici FSS i tom prilikom pohvalili rad tamošnjeg superligaša. Takođe, naglašeno je i da za razliku od manjih klubova, Savez ima najviše problema sa Zvezdom i Partizanom kad je u pitanju odziv igrača za nacionalne selekcije.\n"Imamo problem da način i zahtev u igri koji imamo u reprezentaciji klubovi često ne prate. Pokušavamo da se približimo u načinu rada i razmišljanja, jer nam je to svima u interesu", rekao je Milošević novinarima u Jagodini.\nMilošević je, zajedno sa direktorom mlađih selekcija u Fudbalskom savezu Srbije (FSS) Mitrom Mrkelom, posetio fudbalski klub Jagodinu.\n"Stav saveza je da se malo više praktikuje saradnja sa klubovima s obzirom da često dolazimo u problem oko reprezentativnih odziva igrača, ostanka i nedolaska. Idemo po svim klubovima koji imaju reprezentativce, usaglašavamo program i pokušavamo da radimo ono što neki veliki i ozbiljni savezi rade, a to je da unapred napravimo godišnji plan", kazao je Milošević.\n"Kada pričamo o svemu ovome, najveći problem predstavljaju naša dva najveća kluba, Partizan i Zvezda. Sa manjim nemamo problema kada je u pitanju odziv igrača, jer im je u interesu da igraju u reprezentaciji", istakao je on.\nMilošević je kazao da se njegova i Mrkelina poseta Jagodini može tretirati kao "pohvala dosadašnjem radu" tog kluba.\n"Sa Jagodinom smo do sada imali fenomenalnu saradnju i sigurno će tako biti i u budućnosti. Ona postaje centar, ako to već nije, u ovom delu Srbije. Ideja je da osposobimo što više fudbalskih centara jer je to veliki problem. Izgubili smo ih mnogo, a nismo napravili nove", kazao je Savo Milošević.\nMrkela je rekao da je interes Saveza da proširi bazu klubova koji daju reprezentativce Srbije.\n"Interes nam je da proširimo bazu klubova iz kojih dobijamo reprezentativce. Do sada su to bili Zvezda, Partizan, Vojvodina, OFK Beograd, Rad, a raduje podatak da nam sve više reprezentativaca dolazi iz Jagodine. Milošević i ja smo često ovde i želimo da imamo dobru komunikaciju sa svim klubovima", rekao je Mrkela.\nOn je kazao da je Srbija poznata kao talentovana nacija, ali da u to neće moći još dugo da se uzda, nego će morati da poveća trening i poboljša način rada.\n"Mi smo poznati kao talentovana nacija, ali nećemo moći još dugo da se uzdamo samo u talenat, nego ćemo morati da povećamo trening i poboljšamo način rada. Svuda u savremenom svetu talenat je jedan segment, a način rada je veći deo onoga što proizvodi kvalitetnog fudbalera", kazao je Mrkela.


Čistačice objavile rat zarazi\nGelenderi, dugmići od lifta, kvake na ulaznim vratima... sve su to potencijalni „jataci” virusa korona zbog koga ovih dana neprestano zvone i telefoni firmi koje se bave održavanjem čistoće u stambenim i poslovnim zgradama. Zabrinuti stanari, ali i radnici brojnih firmi, u pomoć u ratu sa zarazom zovu bataljone beogradskih čistačica i higijeničara naoružane dezinfekcionim sredstvima. – Žitelji višespratnica traže pojačano čišćenje površina koje se često dodiruju. Pitanje je međutim koliko to ima efekta jer se zgrade čiste jednom ili dva puta nedeljno, a u njima je svakodnevno velika frekvencija ljudi. Naša firma ponaša se prema merama koje je propisala Vlada Srbije tako da smo otkazali do daljnjeg sve skupštine zgrada jer se one održavaju na malom prostoru, u haustorima u kojima se\n16.03.2020 u 14:11\nVelike firme u Srbiji treba da organizuju posao tako da rade u što više smena, ako treba i u tri, da bi što manje ljudi bilo na jednom mestu, preporučila je danas premijerka Ana Brnabić. „Druga preporuka je da se poboljša higijena na radnom mestu, da se, ako ima potrebe, nabave zaštitne maske”, rekla je Brnabić na konferenciji za novinare povodom novih mera u vanrednom stanju usled epidemije koronavirusa. Ona je istakla da se za sada neće zatvarati tržni centri i restorani jer bi to izazvalo velike troškove države, prenosi Beta. „Država treba da ima novac za druge troškove”, rekla je premijerka. Dodala je da su „problematični kafići” jer je u njima mnogo veći broj ljudi nego što aktuelni propisi dozvoljavaju. Apelovala je na građane da se „uozbilje” i na decu da od sutra slušaju\n15.03.2020 u 21:14\nOd utorka prevoz u Beogradu po subotnjem redu vožnje, ukidaju se noćne linije\nGradski štab za vanredne situacije Beograda doneo je na večerašnjoj sednici odluku o proglašenju vanrednog stanja na teritoriji grada, a mere koje su u nadležnosti gradskog štaba podrazumevaju prekid rada svih predškolskih ustanova, smanjenje obima javnog gradskog prevoza i njegovo funkcionisanje po subotnjem režimu vožnje. To je učinjeno u skladu sa Zakonom o odbrani, Odlukom o proglašenju vanrednog stanja predsednika Republike, predsednika Skupštine i predsednika Vlade Srbije. Gradski štab za vanredne situacije doneo je više naredbi koje treba da doprinesu sprečavanju, suzbijanju i gašenju epidemije kovid-19 na teritoriji Beograda. Tako je Sekretarijatu za javni prevoz izdata naredba za smanjenje obima javnog gradskog prevoza od utorka, 17. marta i njegovo stavljanje na subotnji režim vožnje, uz\nUvedene nove mere za gradski prevoz zbog koronavirusa\nObaveza provetravanja vozila gradskog prevoza nakon svake vožnje, dezinfekcija na svakoj okretnici, kontrolori bus plusa sa rukavicama, samo su neke od novih mera koje su uvedene kako bi se sprečilo širenje koronavirusa, rekao je danas zamenik gradonačelnika Goran Vesić, preneo je Tanjug.\n11.03.2020 u 21:16\nRadojičić: Beograd preduzima konkretne mere\nGradonačelnik Beograda Zoran Radojičić istakao je da Grad Beograd preduzima konkretne poteze i mere povodom koronavirusa, aktivno se prati situacija i donose odluke u skladu sa njom. „Pridržavamo se svih preporuka radne grupe Ministarstva zdravlja i prilagođavamo se svim merama, s obzirom da je javno zdravlje i zdravlje građana na prvom mestu”, istakao je Radojičić, prenosi Tanjug. On je još jednom istakao da nema mesta za paniku, saopštio je gradski Sekretarijat za informisanje. Kako se navodi Radojičić se danas dva puta, u 9 sati ujutru i u 14.30 sati održao sastanak sa sekretarkom za zdravstvo i predsednicom stručno-operativnog tima dr Verom Dražić, sekretarom za poslove odbrane, vanrednih situacija i koordinaciju odnosa sa građanima Darkom Glavašem i načelnikom Uprave za


Web portal je posebna vrsta sajta koja se strukturalno i funkcionalno razlikuje od običnih sajtova i prezentacija. Razlike su u mnogobrojnim opcijama i funkcionalnostima koje portal sadrži, samoj strukturi i serveru koji je neophodan za obavljanje rada portala. Iza prepoznatljivog i jednostavnog izgleda kriju se mnogobrojni detalji koji nisu vidljivi krajnjem korisniku, ali koji su i te kako važni za samo funkcionisanje portala.\nPostoje različiti tipovi portala, opšti, tematski… a suština je da plasira informacije krajnjem korisniku i obezbedi besplatne servise u cilju informisanja, druženja, zabave i međusobnog komuniciranja korisnika.\nIzrada portala sa funkcionalnim rešenjima podrazumeva, izradu grafičkog rešenja, mogućnost dodavanja raznih plugin-ova, kompletnu izradu pozadinskog dela sajta (back end), optimizuje portal i ponudi delimičnu ili potpunu podršku korisniku.\nTim Oxford Web Studio-a je spreman da odgovori Vašim zahtevima za ovakav tip sajta, ponudi najbolje moguće rešenje, realizuje i prilagodi projekat po potrebi.


Mustafa: Sa partnerima nismo pregovarali o pitanju izbora predsjednika Kosova | Kodex.ME\nMustafa, foto: Agencije\nLider Demokratskog saveza Kosova Isa Mustafa izjavio je da sa partnerima sa kojima danas žele da formiraju vladu nijesu pregovarali o pitanju izbora predsjednika Kosova poslije isteka mandata Hašima Tačija.\n03. 06. 2020 - 08:43 Autor: Kodex\n"Razlog je taj što niko nema moć da obezbijedi glasove kojima bi se mogao da izabere predsjednik. Bilo je drugačije sa Samoopredjeljenjem jer smo imali skoro 50 odsto glasova u skupštini", rekao je Mustafa, prenosi televizija Kljan Kosova, prenosi Tanjug.\nKao DSK, kako je rekao, "nijesmo preuzeli nikakvu obavezu i to pitanje ostaje da se riješi kada dođe vrijeme".\nZa to vrijeme, naglasio je on, potrebno je razgovarati sa svima.\n"Nemamo nikakvu obavezu ni prema kome. Nijesmo razgovarali ni o predsjedniku Skupštine Kosova, jer je imamo. Što se tiče pitanja izbora predsjednika Kosova, svjesni smo da ćemo se sa tim suočiti u februaru (2021)", kazao je on, prenosi Kosovo onlajn.


Požeg i Jeremić do trećeg mesta u klasi - AutoPortal.rs\nHome > Auto sport > WRC > Požeg i Jeremić do trećeg mesta u klasi\nSlovenački vozač Boris Požeg i naš internacionalni suvozač Aleksandar Jeremić uspešno su startovali u novoj sezoni na austrijskom Rebenland reliju koji se bodovao za austrijski šampionat i Mitropa kup (kup srednje Evrope).\nU vremešnom, ali dobro pripremljenom Mitsubishi Lancer 8 Evolutionu, u veoma jakoj konkurenciji završili su reli na 16. mestu u generalnom plasmanu. U svojoj klasi 3 (bivša N4) završili na trećem mestu i domogli se dragocenih bodova.\n"Veoma smo zadovoljni progresom koji smo imali kako je reli odmicao i uspešnom povratku Borisa Požega na reli staze. Imali smo jedno pucanje gume i kvar na interkomu. Kada se sve drugo uzme u obzir automobil nas je lepo služio, tim je odradio uspešno svoj deo i što je najvažnije, završili smo reli i uzeli bodove u Mitropa kupu. Reli je bio veoma atraktivan i sa dosta prljavog puta što je veoma značilo za gledaoce kojih je bilo u velikom broju."\nSledeće takmičenje za ovu posadu je sledeći reli austrijskog šampionata čuveni Lavantal reli koji se vozi 14 i 15. aprila. Što se tiče našeg internacionalca Jeremića, on već ovog vikenda startuje u hrvatskom šampionatu na Kumrovec reliju sa Tomijem Muhvićem u automobilu Mitsubishi Lanceru 9 Evolution.


Konferencija za štampu u Nišu – Žene na prekretnici\n5 јула, 2017 /0 komentara/in Dešavanja, Novosti / Bojan\nISKORAK IZ CENTRA\nPredstavnice Udruženja „Žene na prekretnici”, u organizaciji Media centra iz Niša, održale su juce Konferenciju za štampu pod nazivom: „Izazovi rodne i starosne diskriminacije”.\nTom prilikom, predstavljen je rad Udruženja, budući planovi i mogući oblici saradnje sa institucijama i udruženjima iz Niša.\nSrbija je na poslednjem mestu u Evropi po pitanju rodne ravnopravnosti na tržištu rada i zaposlenih žena je za 14 odsto manje od muškaraca, sa izgledom da se taj jaz samo produbljuje kako veliki broj žena u srednjim i starijim godinama gube posao, rekla je predsednica Udruženja Mima Perišić. Takođe, ona najavila je završetak Studije o položaju žena 45+ koje su ostale bez posla, koja ce omogučit da se najšira javnost upozna sa položajem i izazovima ovih žena, kao i posledicama koje gubitak posla ima za njih, njihove porodice i društvo u celini. Naveden rastući trend predstavlja ozbiljan društveni i ekonomski problem koji tek dobija na značaju i pažnji\nGovoreći o ulozi Udruženja u podršci ovim ženama, Svetlana Cerović, član Upravnog odbora Udruženja, je istakla važnost njihovog uključenja u edukativne programe i umrežavanje, kao ključne faktore za njihovo ponovno uspešno društveno i ekonomsko angažovanje. Ukazala je na korake koje je potrebno napraviti za pokretanje sopstvenog posla, počev od osnovne ideje do mogućih modaliteta realizacije. Svaka faza procesa preduzetništva obrađuje se u okviru Programa ekonomskog i društvenog osnaživanja žena koje organizuje Udruženje.\nSagledavajući dosadašnje rezultate, a u saradnji sa partnerima iz Niša, ukazano je za potrebno, opravdano i korisno, da se po prvi put van Beograda, započne ovakva vrsta partnerske saradnje, istakla je Dragana Mladenović, član Upravnog odbora Udruženja.\nNarodni poslanik prof. dr Dušan Milisavljević, koji je bio domaćin Udruženju „Žena na prekretnici„ i otvorio konferenciju sa štampu, istakao je da se o ovom vidu rodne i starosne diskriminacije mora vise govoriti, kao i da država ima mehanizme i sredstva da se bavi ovim problemom. Kao neko ko se zdušno zalaže za ranjive grupe, dr. Milisavljević je najavio da će u Parlamentu govoriti u ime ovih žena, i da one imaju svog narodnog poslanika.\nMoguća saradnja je najavljena sa Nacionalnom službom za zapošljavanje Filijale Niš, kao i opštinama Palilula i Pantelej. Predstavnice Udruženja „Žene na prekretnici” posetile su Gradsku opštinu Palilula, gde ih je primio Aleksandar Ždrale, predsednik opštine. On je naveo spremnost da pruži podršku u realizaciji programa na teritoriji ove opštine, na način koji će biti u skladu sa potrebama žena sa ove teritorije,\nPredstavnice Udruženja su takodje učestvovale i u emisiji “Između redova” televizije Belami.\nIzvor fotografija: Media i reform centar Nis\nDRUŽENJA SA ČLANICAMA “DA LI SMO POSTIGLE CILJ?”


Mađarska uvodi zakon "Zaustavimo Soroša" - Vesti online\nArhiva » Vesti » Vesti online 17.01.2018\nMađarska uvodi zakon "Zaustavimo Soroša"\nMađarska uvodi nove zakone o oporezivanju i mogućem sankcionisanju mađarskih grupa koje pomažu ilegalne migracije i za to dobijaju sredstva iz inostranstva, saopštila je danas mađarska vlada, koja je set zakona nazvala "Zaustavimo Soroša".\nVesti online sreda, 17. januar 2018. | Vestionline\nTakve grupe će morati da se registruju u sudovima i da plate porez od 25 odsto na sredstva dobijena iz inostranstva, izjavio je mađarski ministar unutrašnjih poslova Šandor Pinter, prenosi AP. Grupe koje se ne registruju, a za koje vlasti smatraju da pomažu ilegalnim migrantima, mogle bi da budu novčano kažnjene.\nMađarska vlada, inače, optužuje američkog milijardera mađarskog porekla Džordža Soroša za izazove koje Mađarskoj donose migracije, delimično zbog toga što on finansira grupe koje se zalažu za prava izbeglica.\nPinter je, ne pominjući imena, kao primer naveo da je neimenovana osoba ili grupa migrantu u Beogradu dala mobilni telefon koji sadrži mape i druge informacije "koje pokazuju put za Evropu".\nUz to, mogli bi biti izdati i ograničavajući nalozi protiv mađarskih građana za koje se smatra da "organizuju ilegalne migracije", a koji bi bili primenjeni u zoni od osam kilometara od šengenske granice Mađarske. Strancima za koje se utvrdi da pomažu ilegalnim migrantima mogao bi da bude zabranjen ulazak u Mađarsku, rekao je Pinter.\nPortparol mađarske vlade Zoltan Kovač izjavio je da se očekuje da mađarske nevladine grupe "koje imaju veze sa ilegalnim migrantima ili pitanjem migracija slede zakon i vlastima naznače... da se bave tim aktivnostima".\nNovi zakoni neće se primenjivati na, na primer, verske dobrotvorne grupe ili Crveni krst, koji raspodeljuju hranu, lekove i druge vrste pomoći migrantima.\n- Pružanje pomoći nije isto što i aktivno učešće u nečijem ilegalnom prelasku granice - zaključio je Kovač.\nKurir sreda, 17. januar 2018.\nMađarska usvaja zakon „Zaustavimo Soroša”\nPolitika sreda, 17. januar 2018.\n"Zaustavite Soroša": Mađarska donosi set zakona protiv pomagača ilegalne migracije\nBlic sreda, 17. januar 2018.\nMinistar unutrašnjih poslova Porez\nTurska zaustavila oko 270.000 migranata na putu ka EU\nPucnjava u mičigenu: Četvoro mrtvih, među žrtvama i dete


Nenad Milovanović, ponovo preuzima ulogu šefa stručnog štaba prvog tima FK ”Mladost” - LUČANI INFO | Najnovije vesti\nNenad Milovanović, ponovo preuzima ulogu šefa stručnog štaba prvog tima FK ”Mladost”\nNenad Milovanović, ponovo preuzima ulogu šefa stručnog štaba prvog tima FK”Mladost”. Poslove sportskog direktora kluba, do kraja jesenjeg dela prvenstva, privremeno će zameniti ulogom vođe struke u prvom timu.\nOva odluka kluba iz Lučana svakako je najbolje i najlogičnije rešenje, obzirom da niko bolje ne poznaje ekipu od njega, a sa druge strane igrači neće morati da se prilagođavaju na nove zahteve i sistem igre. Takmičarski ciljevi ostaće nepromenjeni, a tiču se plasmana u gornjem delu tabele, prolazak u završnicu Kupa, kao i promovisanje mladih igrača iz omladinske škole, čiji je idejni kreator upravo Nenad Milovanović. Tokom zimske pauze u prvenstvu, Mladost će imenovati novog šefa stručnog štaba.\nMilovanović će prvi meč voditi već danas kada Mladost dočekuje Mačvu od 16 časova.\nNastup “Dragačevskog veza” na Sokolcu u Republici Srpskoj


Dermani je proglašen krivim jer je "širio korupciju" što je najveći prekršaj prema šerijatu u Iranu.\nSmrtnu kaznu za Dermanija podržao je tokom ovog meseca i Vrhovni sud.\nU Iranu su tokom proteklog meseca zbog sličnih optužbi pogubljena dva trgovca.\nNovi sudovi u Iranu na čije se odluke ne mogu uputiti žalbe oformljeni su u avgustu, nakon što je vrhovni lider ajatolah Ali Hamenei pozvao na "brzu i pravednu" akciju u borbi protiv "ekonomskog rata" sa stranim neprijateljima.\nSpecijalni sudovi u Iranu izrekli su više desetina zatvorskih kazni za biznismene i trgovce u trajanju do 20 godina.\nOvu sudovi su formirani neposredno nakon što su SAD ponovo uvele sankcije Teheranu.


Volvo: Doživotna garancija na delove - AUTOMOBILI\n04/06/2020 9:41:23 AM\nNASLOVNA / VESTI / Volvo: Doživotna garancija na delove\nVolvo: Doživotna garancija na delove\nNikola Petrovic 11/07/2015\tVESTI\nUkoliko imate novije vozilo koje se i dalje nalazi pod garancijom, svakako ćete ga prilikom popravki i servisa odvesti u ovlašćeni servis, međutim, kada garancija istekne, većina ljudi se odlučuje da svoje ljubimce popravljaju u jeftinijim, nezvaničnim servisima. Volvo je međutim našao način da svoje mušterije zadrži u ovlašćenim servisima tako što im je ponudio doživotnu garanciju na delove i obavljeni rad na vozilu.\nSevernoamerička divizija švedskog proizvođača Volovoa je uvela doživotnu garanciju na delove i obavljen rad za skoro sve popravke i održavanja u svojim ovlašćenim servisima. Ovo znači da, ako odnesete svoj stari Volvo u servis, samo jednom ćete platiti neophodne delove i rad, a ako se oni kasnije ponovo pokvare, zamena će biti besplatna.\nOva novina je deo programa “Volvo Service Advantage”, koji takođe podrazumeva besplatno apdejtovanje softvera, dijagnostiku i pranje vozila.\nTagovidelovi dozivotna garancija garancija servis Volvo\nPrethodno GTA uživo: Ukrao policijski auto\nSledeće Lamborghini Gallardo sa 1600 KS u akciji


Tag / KK Anadolu Efes / Vesti online\nMicić dominirao protiv Bajerna\nKošarkaši Anadolu Efesa pobedili su Bajern iz Minhena u 16. rundi Evrolige sa 92:77.\nMorača laka prepreka za Fener, CSKA stotkom po Efesu (VIDEO)\nPadali su Barselona i CSKA u dubine Morače, ali ne i Fenerbahče.\nMicić: Ne ide mi se u NBA, Efes je moj fokus\nPlejmejker Anadolu Efesa i nacionalne selekcije Srbije izjavio je da ne razmišlja o odlasku u NBA.\n21:03 >> 21:32\nRealov povratak sa minus 15, Micić promašio pobedonosni šut (VIDEO)\nAnadolu Efes jeu poslednjim minutima treće četvrtine vodio 69:54, ali je uspeo da izgubi meč u "Sinan Erdem" areni 84:82.\nZašto je Efes odbio Garneta?\nLegendarni Kevin Garnet je 2011. godine, tokom lokauta u NBA ligi, bio ponuđen Anadolu Efesu, ali je astronomska plata bila nepremostiva preprema u realizaciji transfera.\n22:25 >> 22:26\nEvroliga: Ubojiti Nedović i Micov dobili sjajnog Milutinova, Micića spasio Balbaj (VIDEO)\nEmporio Armani nošen srpskim Tandemom Micov-Nedović naneo ubedljiv poraz Olimpijakosu 99:75. Doguš Balbaj trojkom na sekundu do kraja doneo drugu pobedu Efesu, Fenerbahče preokretom savladao...\nPočela Evroliga: Real brani krunu, Žoc juri "desimu"\nEfes doveo Larkina iz NBA\nAmerički košarkaš Šejn Larkin pojačao je Anadolu Efes, saopšteno je danas na sajtu kluba.\nPrepoznajete li ga: Ovaj dečkić nam je doneo mnogo medalja (FOTO)\nDa li prepoznajete ovog našeg košarkaša sa slike?\nIznenađenje u Turskoj: Fenerbahče zaustavljen u četvrtfinalu Kupa\nKošarkaši Fenerbahčea neprijatno su iznenadili pošto su zaustavljeni u četvrtfinalu Kupa Turske.\nRukovanje mora da se zasluži: Obradović se osvetio Atamanu (VIDEO)\nŽeljko Obradović ne može da pređe preko nekih stvari, a naročito preko bezobrazluka.


Kako je rekao, to nije hteo da prihvati iako su mu, kako je rekao, "pretili okonèanjem politièke karijere".\nVuèiæ je posle obilaska Jablanièkog okruga u okviru kampanje "Buduænost Srbije" rekao da "Mnogi spolja ne žele uspešnu Srbiju".\n"Nismo ni mi imali takvu iluziju, ali kada su videli da je Srbija, od zemlje koja je grcala u dugovima i kada je bilo pitanje dana kada æe bankrotirati, poèela da se diže, da ekonomski raste, da imamo suficit sa svim balkanskim zemljama u trgovini, da brže nego što su oèekivali smanjujemo nezaposlenost, odmah su krenuli svi zajedno u neku vrstu koordinisanih napada na našu zemlju", kazao je Vuèiæ.\nOn je rekao i da je u vreme onih koji ga danas kritikuju, nezavisnost Kosova priznalo 85 država, a da je od trenutka kada je postao predsednik Srbije, Kosovo priznalo devet a priznanje povuklo 14 država.\n"Mi kažemo Albancima da želimo mir i kompomis, ali ne možete da prièate o kompromisu ako uvodite anticivilizacijske takse, ako niste ispunili obavezu o formiranju ZSO. Oni svakog dana govore da smo blizu sporazuma, a pošto znam koliko smo daleko od njega, pitam se sa kim to razgovaraju. To su njihove igre, ponavljaju sve to u sluèaju da ako jednog dana ne bude sporazuma, mogu da kažu da su Srbi krivi", rekao je Vuèiæ.\nNavodeæi da je Beograd ispunio sve obaveze iz Briselskog sporazuma, Vuèiæ je rekao da "ne možemo dopustiti da nam otmu sve i još da kažemo kako nam je lepo".\n"To od rukovodstva Srbije neæe doèekati", kazao je Vuèiæ i najavio da æe ove godine država obeležiti 20 godina NATO agresije, kada æemo, kako je rekao, pokazati koliko nas boli što smo tokom bombardovanja izgubili više od 2.000 graðana.\nNa skupu u Leskovcu govorila je i premijerka Ana Brnabiæ, koja je kazala da je svaka treæa osoba u Jablanièkom okrugu bila nezaposlena kada su Srbiju vodili oni koji se, kako je rekla, danas predstavljaju kao legitimna alternativa vlasti.\n"U njihovo vreme 3.400 ulica u Jablanièkom okrugu nije imalo ime, to smo mi završili, to se zove uvoðenje reda u državu. Mi smo vaš servis i to jedna od najveæih promena u odnosu na ono što je bilo pre 2012. godine", kazala je Ana Brnabiæ.\nOna je navela i da o slobodi medija danas prièaju ljudi iz Saveza za Srbiju, koji su, kako je rekla, "bukvalno zarobili medije" dok su bili na vlasti.\n"Tu citiram izveštaj Verice Baraæ iz Saveta za borbu protiv korupcije u kome se direktno pominje Dragan Ðilas kao èovek koji je stavio medije pod partijsku kontrolu. Danas o vladavini prava prièaju ljudi kao što je Dušan Petroviæ, ljudi koji su u jednom danu ostavili bez posla 840 sudija bez ikakvog obrazloženja, koji su jedino i iskljuèivo po partijskoj liniji sproveli reformu pravosuða", rekla je predsednica Vlade Srbije.\nPremijerka je dodala da o Kosovu i Metohiji i patriotizmu prièaju ljudi kao što je Vuk Jeremiæ, koji su, po njenim reèima, "neznanjem, glupošæu ili nesposobnošæu" doveli do toga da je Meðunarodni sud pravde ocenio da jednostrano proglašena nezavisnost Kosova nije u suprotnosti sa meðunarodnim pravom. "Nemojte vi da prièate o ekonomiji, o kvalitetu života, o preduzetništvu, o efikasnoj javnoj upravi ili kulturi zato što ste ili sve uništili ili ništa niste uradili pa je sve palo samo od sebe. Sve što smo krenuli da radimo, poèeli smo od nule. Za naš narod uvek mora više i bolje, ni ja ni niko u mom timu nije dovoljno radio, moramo uvek više i bolje. Srbija je konaèno poèela da pobeðuje ali moramo još više da radimo kako bi ostvarili naše snove", kazala je premijerka.


Deca na autobusu u Žarkovu\nTri maloletna lica, dva dečaka i devojčica, koji po izgledu nemaju više od desetak godina, zaprepastili su i ostavili u šoku sve one koji su imali prilike da gledaju njihovu nimalo bezazlenu igru. Naime, oni su se nekako uhvatili za zadnji deo autobusa koji se kretao velikom brzinom ulicama beogradskog naselja Žarkovo.\nDok se devojčica povremeno propinjala do prozora, sa nogama čiji su su tek vrhovi bili unutar izbočine, držeći se rukama za donji deo udubljenja kod stakla, dečak se grčevito držao rukama, dok je na nogama imao rolere koji su bili sve vreme na asfaltu. Treći akter, očigledno najmlađi, nije se pomerao, držeći se rukicama što je više mogao priljubljen uz zadnji deo autobusa.\nOvakav potez mališana, naišao je na veliku zabrinutost, ali i osudu roditelja od strane korisnika društvenih mreža, koji su se pitali da li oni znaju šta im deca rade.\nZa sada nije poznato da li je došlo do reakcije nekoga od učesnika u saobraćaju, putnika ili samog vozača autobusa gradskog saobraćajnog preduzeća, odnosno, da li su mališani prekinuti i ukoreni zbog nimalo bezazlene igre, koja je pri ovoj brzini, opasna po život.


Društvo i ekonomija: Mali za analizu: Ko hoće da kupi stanove u kulama - BalkaniYUm.TV '); } //]]>\nMali za analizu: Ko hoće da kupi stanove u kulama\nGradonačelnik Beograda Siniša Mali zatražio je da se uradi analiza prijava građana koji su pokazali interesovanje za kupovinu stanova u dve kule koje će biti izgrađene u okviru Beograda na vodi.\nMali je novinarima u Skupštini grada rekao da je većina prijavljenih iz Srbije.\nOn je podsetio da je u ponedeljak bilo više od 1.000 registrovanih građana kao i da bi nove podatke o broju zainteresovanih mogao da iznese sutra.\nGradonačelnik očekuje da bi glasanje u Skupštini Srbije o leks specijalis-u u vezi sa Beogradom na vodi, moglo da bude u prvoj nedelji aprila.\nTaj zakon , kako je naveo, uređuje pravno imovinske odnose i omogućava da se građevinsko zemljište objedini u jednu parcelu na teritoriji Sava male, na kojoj će u prvoj fazi biti građen Beograd na vodi.\nTakođe je napomenuo da je reč o parceli od oko 100 hektara i da je proces raščišćavanja tog prostora u toku.\nSiniša Mali je negirao da je reč o netransparentnom procesu i da će zemljište biti poklonjeno investitoru.\nMali je u intervjuu Tanjugu ocenio da se često iznose paušalne izjave o projektu, o kojem treba razmišljati "bez političkih predrasuda i objektivno", jer je izuzetno značajan za grad i za državu.\nOčekuje da će nakon usvajanja lex specialisa za "Beograd na vodi", eksproprijacija biti završena relativno brzo, kako bi se odmah formirala građevinska parcela i počeo proces izdavanja građevinskih dozvola.\nTaj zakon, dodao je, rešava pravno-imovinsku strukturu zemljišta i ne uređuje izgradnju i izdavanje građevinske dozvole, već omogućava da se reše problemi parcela na tom području.\nUpitan šta će biti sa onima koji ne budu zadovoljni uslovima za preseljenje, Mali je rekao da je za svaku eksproprijaciju definisana procedura kojom Poreska uprava definiše tržišnu cenu, koja se onda isplaćuje građanima, a da oni imaju pravo da zatraže zaštitu na sudu.\n"Ništa tu ne piše što je vanredno ili nije do sada viđeno u eksproprijacijama, koje je država radila na drugim projektima", rekao je Mali.\nKako je objasnio, trenutno 95 odsto zemljišta namenjenog "Beogradu na vodi" pripada Republici, dok je oko pet odsto u privatnom vlasništvu, a procesom eksproprijacije to zemljište trebalo bi da bude preneto na državu koja bi onda bila jedini vlasnik.\n"To zemljište se unosi kao udeo u pravno lice koje se zove 'Beograd na vodi d.o.o', gde će država Srbija i dalje biti minimum 30 odsto vlasnik, a većinski vlasnik biće naravno oni koji ulože novac. Zemljište se tom pravnom licu ne daje u vlasništvo, nego u zakup na 99 godina", objasnio je Mali.\nPodvlači da zemljište nikud ne ide, već se daje u zakup firmi u kojoj je država manjinski vlasnik, "što znači da se nikome ništa ne daje besplatno".\n"Zakup zemljišta je osnova za dalja ulaganja i ta finansijska sredstva koja će investitor uložiti će biti uložena upravo u gradnju stambenih kula i ostalih sadržaja", objasnio je gradonačelnik.\nKomentarišući kritike da još nije potpisan ugovor sa investitorom, ponavlja da se to očekuje u sledećih nekoliko sedmica i da nijedna aktivnost u vezi sa projektom zbog toga ne trpi.\nU tom kontekstu navodi da proces uklanjanja stotina nelegalnih objekata traje, što bi kako kaže, Grad i Republika svakako radili, jer je njihova obaveza da se taj prostor očisti.\nOdbacuje i kritike da je "fingiran javni uvid" u projekat, ističući da je sva zakonska procedura ispoštovana, a ne slaže se ni sa tvrdnjama da komunalna infrastruktura Beograda ne može da "podrži" projekat.\n"To su paušalne izjave. Da biste usvojili Plan posebne namene, morate da imate uređene saobraćajne, vodovodne, kanalizacione, gasovodne i druge studije po pitanju infrastrukture", rekao je gradonačelnik.\nNa osnovu tih studija je, dodao je, napravljen plan izgradnje 1,8 miliona kvadrata na prostoru Savamale, zajedno sa saobraćajnicama, planiranim parking mestima, proširenjem Starog železničkog mosta...\nPrvi objekat koji će biti građen na samoj lokaciji "Beograda na vodi" biće dve stambene kule sa oko 320 stanova i sadržajima potrebnim za komforan život stanara, poput fitnes sala i bazena. Maketa tih kula, koja je bila izložena na sajmu u Kanu, uskoro će biti izložena u zgradi Geozavoda.\nNakon dve kule, kako ističe, gradiće se i hotel sa pet zvezdica, a odmah potom, u roku od pet meseci, biće završen i projekat Kule Beograd.\nGradonačelnik podvlači da nije počela prodaja stanova i okviru dve kule, već registracija potencijalnih kupaca kako bi investitor "osetio tržište", a što je praksa koju ima u svim zemljama u kojima gradi objekte. Zato, kako je dodao, još nije poznato ni kolika će biti cena stanova.\n"Glavni projekat je završen, ali uvek možete malo da ga promenite kad vidite kako tržište reaguje, da li se traži više jednosobnih, dvosobnih ili trosobnih stanova. Mislim da je to pravi put da osetite tržište i da mu izađete u susret", rekao je on.\nPodsećajući da su dve rezidencijalne kule predstavljene na 26. Međunarodnom sajmu nekretnina (MIPIM) u Kanu, ističe da je interesovanje za projekat, najveći te vrste u ovom delu Evrope, bilo veliko i da svako ko je zainteresovan za ovaj deo kontinenta, želi da dođe i vidi šta se to novo planira u Beogradu.\nNa sajmu u Kanu su, dodao je, 93 zemlje i grada prezentovali projekte, a među njima je bio i Beograd, jedini iz regiona, pored Crne Gore.


RTV\t27.11.2018 10:30\nDva kola pre kraja tim Vladana Milojevića ima ukupno četiri boda, jedan manje od Pari Sen Žermena i Napolija, a dva od lidera C grupe Liverpula.\n"Da li razmišljamo o prolazu? Pa, razmišljamo... Svi imamo pravo da sanjamo nešto", rekao je Degenek novinarima pre puta u Napulj.\nPrema njegovim rečima, velika stvar je što je Zvezda imati podršku navijača u gostima nakon odrađene kazne UEFA.\n"Očekujem da se dobro pripremimo, damo maksimum i odigramo najbolje možemo. Sada ćemo prvi put da imamo pomoć naših navijača u gostima, verujem da će biti lakše i da će nam to dati snagu".\nAustralijski reprezentativac ne smatra da je Napoli kiksnuo kada je remizirao bez golova sa poslednjeplasiranim timom u Seriji A - Kjevom.\n"Igrali su sa jakom ekipom. Kjevo je bio dobar, Napoli nije iskoristio svoje prilike... Oba tima čekaju meč sa remijem jer smo i igrali 2:2 sa Radničkim. Ne znam koliko to ima ulogu neku".\nDegenek dodaje da se iz prvog međusobnog duela sa Napolijem (0:0) može mnogo naučiti.\n"Možemo opet da utakmicu iz Beograda, da ono što smo radili loše popravimo i što smo radili dobro da dodatno poboljšamo. U principu će nam pomoći".\nDegenek veruje da će Napoli, za razliku od utakmice na "Marakani", sada igrati sa Marekom Hamšikom i Drisom Mertensom u prvoj postavi, a da će Alkadijuš Milik biti na klupi.\nBabić: Porasli su apetiti, Napoliju neće biti lako\nFudbaler Crvene zvezde Srđan Babić kaže da je trijumf nad Liverpulom uvećao ambicije prvaka Srbije u Ligi šampiona i da u Napulj idu sa ciljem da naprave novo iznenađenje.\n"Očekivanja su porasla posle pobede nad Liverpulom, apetiti su veliki i ne idemo u Napulj samo da odigramo utakmicu, već da napravimo nešto. Imamo dosta problema sa povredama, ali nadamo se pozitivnom ishodu", rekao je Babić novinarima pred put u Napulj.\n"Napoli je nadigrao i Liverpul i Pari Sen Žermena u Napulju. Možemo da očekujemo sličnu utakmicu kao u Beogradu, s tim da će Italijani napraviti male korekcije. Mi nemamo puno šta da menjamo. Sigurno je da Napoliju neće biti lako", kaže Babić i najavljuje da se Zvezda neće braniti kao Kjevo protiv Napolija minulog vikenda u Seriji A.\nČlan omladinske selekcije Srbije koja je bila prvak sveta na Novom Zelandu ističe da svaki bod u elitnom takmičenju jako puno znači.\n"Na "Marakani" su uvek drugačije utakmice. Naša publika, atmosfera, nismo izgubili na našem terenu. Sve je drugačije na gostovanju, ali ne predajemo se unapred".\n"Iznenadila me je ta lopta, Mane je spustio glavu i nisam očekivao da ću imati takvu šansu. Nisam mogao da reagujem, samo me je lopta pogodila u nogu... Ako bude slična prilika verujem da ću postići gol", zaključuje bivši defanzivac Vojvodine i Sosijedada.\nVezni fudbaler Crvene zvezde Veljko Simić izjavio je da je igra sa meča protiv Liverpula recept za gostovanje Napoliju i poručio da, dokle god postoji šansa, nada se prolazu iz grupne faze Lige šampiona.\n"Ako smo mogli protiv vicešampiona Evrope svakako da možemo protiv Napolija. Treba da ponovimo mirnoću i samopouzdanje na sredini terena, to je jako dobro funkcionisalo protiv Liverpula. Nadam se da će i u Napulju isto tako biti", navodi Simić u razgovoru sa novinarima pre puta u Napulj.\nNa pitanje da li se nada osmini finala elitnog takmičenja, Simić je potvrdno odgovorio.\n"Zašto da ne? Sportski je nadati se", kaže Simić.\nIpak, 23-godišnji fudbaler ne želi da daje obećanja, već samo da će ekipa dati maksimum.\n"Ne dajemo obećanja, iako smo na krilima pobede protiv Liverpula. Sada smo opasniji... Idemo sa većom dozom samopouzdanja u Italiju protiv tima koji može da pobedi svakog na svetu. Ne pretimo nikom, idemo da damo sve od sebe".\nZvezda je pokazala da može sa najjačima osvajanjem četiri boda u jakoj grupi sa Liverpulom, Pari Sen Žermenom i Napolijem, smatra Simić.\n"Zavisi puno i od Napolija, a mi ćemo pokušati da ponovimo prethodni meč", kaže on.\nNapoli je, dodaje Simić, sada jači jer su se navikli na sistem čuvenog trenera Karla Anćelotija.\n"Napoli je iskristalisao ekipu, u Beogradu su se prilagođavali novom treneru, a sada su se adaptirali i očekujem da bude drugačije. Opet, mi imamo veće iskustvo u Ligi šampiona, odigrali smo četiri jake utakmice. Nije malo, to se i videlo protiv Liverpula i očekujem da budemo konkurentniji nego u prvom duelu u Beogradu".\nNaglasio je i da je značajno to što će Crvena zvezda imati podršku navijača, posle odrađene kazne UEFA za gostovanja u Parizu i Liverpulu.\n"Mnogo će nam značiti. Svi znaju koliko su nam važni, za 20-30 odsto smo jači kada imamo navijače, koji nam daju vetar u leđa", zaključio je on.\nUtakmica 5. kola C grupe Lige šampiona između Napolija i Crvene zvezde igra se sutra na stadionu San Paolo sa početkom u 21 sat.\nZvezda definitivno bez četvorice u Napulju\nTrener Zvezde Vladan Milojević odlučio je da na spisku za put u Napulj bude 20 igrača:\nMilan Borjan, Zoran Popović, Marko Gobeljić, Miloš Degenek, Srđan Babić, Milan Rodić, Rašid Sumaila, Nenad Krstičić, Branko Jovičić, Dušan Jovančić, Lorenco Ebisilio, Dejan Meleg, El Fardu Ben, Slavoljub Srnić, Veljko Simić, Marko Marin, Džonatan Kafu, Dejan Joveljić, Nikola Stojiljković, Milan Pavkov.


Od danas stroža kontrola migranata – Info Centar Juga\nJug Srbije Preševo Vesti\nVršilac dužnosti direktora policije Ministarstva unutrašnjih poslova Vlade Republike Srbije Vladimir Rebić saopštio je da su direktori policija Srbije, Hrvatske, Austrije, Makedonije i Slovenije u Zagrebu potpisali Protokol o saradnji, kojim je predviđena jača kontrola migranata.\nRebić je tim povodom objasnio da će se od danas na grčko-makedonskoj granici vršiti profilacija migranata od strane svih subjekata potpisnica današnjeg sporazuma, što podrazumeva i jaču kontrolu makedonsko-grčke granice u cilju sprečavanja ilegalnih migracija.\nOn je rekao da će se, u narednom periodu, na grčko-makedonskoj granici izdavati novi obrazac sa fotografijom, koji podrazumeva lakše kretanje migranata kroz sve zemlje balkanske rute.\nPrema njegovim rečima, ta novina će dovesti do sprečavanja eventualnih zloupotreba u njihovom kretanju, ali i do sprečavanja značajnijeg povratka migranata, u odnosu na dosadašnju praksu da se migranti vraćaju u obrnutom smeru prema Makedoniji.\nNa taj način će se, kako je poručio, značajno uštedeti i ljudski i materijalni resursi policije, navodi se u saopštenju Ministarstva unutrašnjih poslova.\nSutra počinje isplata dečjeg i roditeljskog dodatka\nMarija Labović, direktor Turističke organizacije Srbije posetila Vizitorski centar „Teodora“ i lokalitet Caričin grad


Jedno od najčešćih pitanja trudnica jeste kako da znaju da je porođaj krenuo i šta moraju da ponesu u porodilište. Lekari objašnjavaju da se kod žena koje se porađaju prvi put često dešava da porođaj traje duže nego kod drugorotki, i to više sati. Pucanje vodenjaka i učestalost kontrakcija, na pet do deset minuta, koje traju i do jednog minuta, započinju u gornjem delu stomaka ili krstima i taj osećaj se prenosi napred, što su sigurni znaci da je porođaj počeo. U Ginekološko- akušerskoj klinici „Narodni front” naglašavaju da žene pre polaska u porodilište treba da ponesu sa sobom dokumenta: ličnu kartu, zdravstvenu knjižicu, uput, papir sa podacima o krvnoj grupi i RH faktoru. Od analiza je važno da buduće majke imaju urađen nalaz koprokulture koji nije stariji od 15 dana i urađen u


Republika / DETALJI JEZIVOG UBISTVA U SARAJEVU: Zbog ljubomore pucao u devojku ispred kafića, pa se vratio da ZAVRŠI PIĆE!"\nponedeljak, 14. 10. 2019.| 14:51\nPrema nezvaničnim informacija, ubijena devojka je živela u Sarajevu, a bila je u ljubavnoj vezi sa Edvinom.\nOsim Edvina, priveden je i Damir G. (41) iz Velike Kladuše, a njih dvojica su zajedno živeli kao podstanari u istoj kući u Sarajevu.\nDo sada je u vezi sa ubistvom saslušano više od deset osoba, a uglavnom je reč o svedocima.\nPrema dosad prikupljenim informacijama, Sumeja, Edvin i Damir bili su zajedno u Ilidži u restoranu "Bosna", nakon čega su Damira odvezli do kuće, gde on i Edvin stanuju kao podstanari, dok su Sumeja i Edvin produžili do kafane na Heco pijaci, gde je bila muzika uživo, piše Srpskainfo.\nPrema pričama ljudi koji su bili u istoj kafani, kada su došli do tog lokala oni su se ispred posvađali, ali posle nekoliko trenutaka ušli su unutra i naručili piće.\nU neko doba, njih dvoje su izašli ispred objekta i navodno se opet posvađali, da bi se nedugo potom Edvin u kafanu vratio sam. Istovremeno je neko povikao "ubiše devojku", nakon čega je nastala panika.\nUbrzo je na mesto događaja izašla policija koja je blokirala celo područje i zadržala sve koji su se zatekli u pomenutoj kafani.\nNa mestu događaja ostao je i automobil sa kojim su se ubijena devojka i njen momak dovezli u kafanu.\nPo pisanju Klixa, Tužilaštvo Kantona Sarajevo zatražilo je određivanje jednomesečnog pritvora za Edvina Avdića koji je osumnjičen za ubistvo devojke u sarajevskom naselju Stup.\nSvet Ubistvo Hapšenje Region Sarajevo Stup Heco pijaca


Suplemenati kod pacijenata sa hroničnom terapijom\nU svetu se sve više pridaje značaj zdravoj hrani i dijetetskim suplementima, kako bi se nadoknadio nedostatak mikro i makronutrijenata. Sve ovo bi trebalo da rezultira poboljšanjem zdravlja. Shodno tome, sve veći broj pacijenata na svoju ruku koristi OTC preparate (preparati koji se bezbedno mogu koristiti bez nadzora lekara i mogu kupiti bez recepta) zajedno sa propisanom terapijom, čime se povećava rizik od potencijalno opasnih interakcija.\nU našoj zemlji sve veći broj ljudi pristupa samomedikaciji, a da pri tome nisu upoznati sa pozitivnom stranom, rizikom, i neželjenim dejstvom dijetetskih suplemenata i biljih preparata, kao i sa mogućim interakcijama sa lekovima. Budući napori bi trebalo da se koncentrišu na buđenju svesti i širenju znanja pacijenata o potencijalnim neželjenjim interakcijama između leka i dijetetskih suplemenata. Dužnost zdravstvenih radnika je da pacijentu daju sveobuhvatne savete i informacije o upotrebi - kako leka, tako i dijeteskog suplementa, kao i o mogućim rizicima i interakcijama usled istovremene upotrebe istih.\n⇐ Lek za dijabetes ne šteti srcu i bubrezima\nZnačaj vrednosti D-dimera u određivanju terapije kod COVID pacijenata ⇒\nAutor Farmaceut Maja Cvetković\nKako da lekari daju savet kada i oni ne znaju?


Republika / Anri se iz Francuske preselio u MLS: Legendarni fudbaler potpisao!\nAnri se iz Francuske preselio u MLS: Legendarni fudbaler potpisao!\nčetvrtak, 14. 11. 2019.| 15:53\nLegendarni francuski fudbaler Tijeri Anri imenovan je za novog trenera Montreal Impakta, potvrdio je danas taj MLS ligaš.\nBivši as Barselone i Arsenala, osvajač evropske i svetske titule sa reprezentacijom Francuske, ugovor je potpisao do 2022. godine.\nAnri je u dosadašnjoj trenerskoj karijeri vodio samo Monako i to neuspešno, a bio je i pomoćni trener u selekciji Belgije.\n(VIDEO) Trese se Evropa: Ibra se oprostio od Amerike u svom stilu: Došao sam, video, osvojio, a sada se vratite gledanju bejzbola!\nNekada najbolji fudbaler Premijer lige osvojio je i trofej Lige šampiona sa Barselonom, od koje je ranije izgubio finale istog takmičenja u dresu Arsenala, a igračku karijeru završio je u dresu Njujork Red Bula pre pet godina.\nU ranijoj fazi kao igrač bio je član Monaka i Juventusa, dok je sa 51 golom na 123 utakmice najbolji strelac u istoriji selekcije Francuske.\nPaunović se oprostio od Čikago Fajera: Ne mogu dovoljno da izrazim svoju zahvalnost...\nFudbaleri Sijetla šampioni MLS lige\nSport Fudbal MLS liga Amerika Tijeri Anri FK Montreal Trener\nStigla nova ponuda za Sadika, Partizan dao jasan odgovor!\n(FOTO) Mažićeva istorijska dominacija posle deset meseci u Kini!


Braco u Bayern dovodi jednog od najboljih napadača današnjice - SOP\nBraco u Bayern dovodi jednog od najboljih napadača današnjice\nBy Redakcija Sop on 13/06/2018 in Fudbal, Istaknute, Sport, Transferi\n22-godišnji napadač Leipziga, Timo Werner, jedan je od najboljih na svojoj poziciji u svijetu. Iako mlad, pokazao je interesovanja dosta europskih klubova među kojima najveću želju da ga dovede ima Bayern Munchen.\nPrvak Njemačke ne krije da ima ogromnu želju dovesti reprezentativca Njemačke. To će se vjerovatno i desiti, naročito ako Lewandowski napusti klub. Poljak je već od prije izrazio želju da napusti ekipu Bayerna jer je željan novih izazova, a klub mu neće “stati na put”.\nMladi napadač Leipziga bi bio idealna zamjena za Lewandowskog, a obzirom koliko je Bayern moćan tim kada su pojačanja u pitanju mala je vjerovatnoća da do ovog transfera neće doći


Četvrtak, 10 Maj 2018 12:00\nDatum: Četvrtak, 10 Maj 2018\nPostavka je posvećena Jevrejki Hildi, koja je poslednje dane života provela u logoru Staro sajmište, u koji je otišla dobrovoljno kako bi kao medicinska sestra pomagala svojim sunarodnicima.\nPisma koja je Hilda pisala svojim prijateljicama, Nadi Novak i Mirjani Petrović sačuvana su i svedoče o životu „među žicama, životu u kome ličnost postaje broj, životu kojem je oduzeto dostojanstvo, nada i vera“.\nHilda Dajč je rođena 1922. u Beču, u aškenaskoj porodici koju su sačinjavali njeni roditelji, Emil i Augusta, i mlađi brat Hans. Nekoliko godina nakon rođenja porodica Dajč preselila se u Beograd. Pre rata, pošto je maturirala u gimnaziji kao jedna od najboljih u svojoj generaciji, Hilda se upisala na studije arhitekture na Beogradskom univerzitetu. Pošto su, u okupiranoj Srbiji, studije prekinute, Hilda je volontirala kao medicinska sestra u Jevrejskoj bolnici u Beogradu. Prvih meseci okupacije Hildin otac, Emil Dajč, bio je na dužnosti podpredsednika Vertretung der Judischen Gemainchaft, predstavničkog tela Jevrejske zajednice u Beogradu. Zahvaljujući angažovanju Emila Dajča u Predstavničkom telu, u ranoj fazi okupacije, Hildina porodica je bila pošteđena mnogih oštrih antisemitskih mera i zakona kojima su u to vreme bili izloženi Jevreji u Beogradu. Iako porodice onih koji su bili u rukovodstvu Jevrejskog predstavnickog tela, su u prvi mah bili delimično pošteđeni od deportacije, Hilda se, protivno željama svoje porodice, dobrovoljno prijavila da ode u logor i nastavi da vrši dužnosti medicinske sestre među, kako je sama izjavila, „ljudima kojima je potrebna pomoć“. Pisma Hilde Dajč nude redak i dirljiv uvid u uslove u Jevrejskom logoru na Sajmištu, izmedu decembra 1941. i maja 1942.godine.\n« Izložba „Ikonostas svetlosti – Ikonopisni vitraž Adama Staloni-Dobžanjskog”\tNoć muzeja u Kulturnom centru Vršac »


Bolje razumevanje efekata alternativnih sankcija – BREAS – CHRIS Network\nOdbor za ljudska prava Valjevo, kancelarija Mreže odbora za ljudska prava u Srbiji CHRIS u Valjevu, organizovo je 10. i 11. Novembra 2017. Godine u Vrnjačkoj Banji radionicu pod nazivom “Identifikacija spornih situacija u radu i mogući načini rešavanja u primeni vanzavodskih mera i sankcija”.\nRadionica je organizovana u okviru realizacije projekta Bolje razumevanje efekata alternativnih sankcija – BREAS. Radionici je prethodilo istraživanje sprovedeno u Valjevu, Šapcu, Užicu i Kragujevcu, koje je predstavljeno na radionici predstavnicima 12 kancelarija službe za izvršenje vanzavodskih mera i sankcija u Srbiji.\nJedan od ciljeva projekta BREAS je da na osnovu ovog istraživanja a zatim i u neposrednom kontaktu sa predstavnicima sudske vlasti i policije, osvetlimo trenutno stanje u sistemu izvršenja vanzavodskih mera i sankcija. Boljim razumevanjem efekata alternativnih sankcija stvaraju se preduslovi za prevazilaženje određenih slabosti i nedostataka koje u sistemu postoje, što će, svakako, doprineti još boljem i kvalitetnijem radu povereničkih službi i celokupnog sistema vanzavodskih sankcija i mera.\nProjekat BREAS se sprovodi zahvaljujući razumevanju i podršci Open Society Foundations.


Dinkić: Rezaćemo troškove da preživimo\nMinistar finansija i privrede Srbije Mlađan Dinkić kaže da će Vlada Srbije odmah pripremiti program antikriznih mera za privredu i da će radikalno srezati nepotrebne troškove.\n- Mora da se prestane sa zaduživanjem, ali to neće moći da se desi preko noći i zato će morati radikalno da se saseku nepotrebni troškovi - kazao je Dinkić.\n- U narednom periodu neće biti lako, ali ćemo uspeti da preživimo, da se stabilizujemo i onda da učinimo preokret – naveo je on i naglasio da državna birokratija mora biti smanjena, navodeći da će za početak mnoge agencije biti ukinute.\nSadašnja Vlada Srbije je najsiromašnija u poslednjih 10 godina kada se govori o javnim finansijama koje zatiče na početku mandata, ocenio je Dinkić i dodao da vladu čeka manjak u kasi od 7,3 odsto bruto domaćeg proizvoda (BDP).\n- Neće biti lako obezbediti novac za puko preživljavanje javnog sektora, jer plate u javnom sektoru i penzije se ne isplaćuju iz onoga što zaradimo nego iz zaduživanja - objasnio je on.\nDinkić je obećao da državne finansije u Srbiji više neće biti tajna i da će javnost imati uvida u njih.\nMinistar finansija i privrede Srbije kazao je da će u pripremi programa antikriznim mera razgovarati sa svima - sindikatima, radnicima, predstavnicima malih i srednjih preduzeća i ekonomistima.\n- Dok se stvari u EU ne poprave teško da mogu da se poprave i u Srbiji, ali će država pomoći najugroženijima - zanatlijama, srednjim i malim preduzećima i penzionerima - da što manje osete period krize - kazao je Dinkić.\nNovi ministar finansija i privrede Srbije Mlađan Dinkić ocenio je i da je potrebno ojačati proizvodnju jer bez toga ne mogu da žive oni koji se plaćaju iz budžeta.


Svetski dan dece obolele od raka - I JA SE BORIM - NURDOR humanitarne akcije!\nPovodom 15. februara, Svetskog dana dece obolele od raka, Nacionalno udruženje roditelja dece obolele od raka - NURDOR će organizovati humanitarne skupove na trgovima, u glavnim ulicama i šetalištima u više od 40 gradova širom Srbije. U Novom Sadu, centralna manifestacija će biti organizovana na Trgu slobode od 12 do 14 časova.Tačno u 13 časova biće pušteni baloni podrške za sve mališane koji se leče i u znak sećanja na one male superheroje koji više nisu sa nama.\nNURDOR će uz prigodne programe i u prisustvu prijatelja, roditelja, volontera i javnih ličnosti, obeležiti ovaj značajan datum i pozvati sve ljude dobre volje i kompanije da učestvuju u akciji prikupljanja sredstava za završetak izgradnje novog dečjeg hemato-onkološkog odeljenja u Nišu. Ove godine NURDOR očekuje završetak ovog projekta od nacionalnog značaja koji će značajno doprineti poboljšanju uslova onkološkog lečenja dece u celom južnom regionu Srbije.\nOsim u Beogradu, tog dana, humanitarne akcije podrške NURDOR će organizovati i u: Nišu, Novom Sadu, Kragujevcu, Čačku, Užicu, Subotici, Kraljevu, Paraćinu, Smederevu, Zrenjaninu, Šapcu, Smederevskoj Palanci, Topoli, Aranđelovcu, Ivanjici, Požarevcu, Valjevu, Ubu, Malom Zvorniku, Rekovcu, Prijepolju, Kladovu, Trsteniku, Rumi, Kikindi, Somboru, Sremskoj Mitrovici, Leskovcu, Vršcu, Pirotu, Aleksincu, Vranju, Žablju, Lebanu, Prokuplju, Novom Pazaru, Surdulici, Boru i Vrnjačkoj Banji.


Pamela Anderson u ljubavnoj vezi sa Asanžom - Sputnjik Srbija\n01:48 14 April 2021\nPamela Anderson u ljubavnoj vezi sa Asanžom\n18:19 31.03.2017 Preuzmite kraći link\nGlumica Pamela Anderson izjavila je za jednu škotsku televiziju da zadržavanje osnivača Vikiliksaa Džulijana Asanža u ambasadi Ekvadora u Londonu njihovu vezu čini „pomalo teškom“, prenosi Rojters.\nPamela Anderson se zaljubila u Rusiju\nAgencija podseća da su britanski mediji objavili ranije klip u kojem bivša zvezda „Čuvara plaže“ za Asanža kaže da je seksi.\nGovoreći u emisiji škotske televizije, ona je navela da je sigurno provela više vremena sa Asanžom nego sa bilo kojim drugim čovekom u poslednje vreme, ali nije htela da iznosi detalje.\nBritanski mediji objavili su da je Andersonova viđena u poseti Asanžu u ambasadi Ekvadora u Londonu u kojoj on ima utočište od 2012.\nAsanž, naime, na taj način pokušava da izbegne da ga britanske vlasti izruče Švedskoj zbog optužbe za silovanje koja je podneta protiv njega 2010, što on, međutim, poriče.\nUpitana da li je u romansi sa Asanžom, ona je uz osmeh odgovorila: „Pa on je zatvoren, to pomalo otežava situaciju. Videćemo šta će biti kada ga oslobode, ali znate, provodim verovatno više vremena sa njim nego sa bilo kojim muškarcem, što je veoma neuobičajeno“, rekla je Andersonova.\nAgencija navodi da je u objavi koju je juče postavila na svoj sajt „pamelaandersonfoundation.org“ za Asanža glumica napisala „Jedan od mojih omiljenih ljudi".\n„Džulijan je ekstremno empatično ljudsko biće koje duboko brine o svetu. Zbog svog posla. Zadobio je moćne neprijatelje u nekoliko država, posebno u Americi time što ih je razotkrio. On pokušava da svet oslobodi tako što će ga edukovati. Borba koju vodi je romantična i ja ga zbog toga volim“, rekla je Andersonova u intervjuu.\nNakon toga se na snimku može čuti glumica kako govori: „On je veoma seksi“.\nveza, pamela anderson, ljubav, Asanž


Specijalna Olimpijada Crne Gore prvi put nastupila na odbojkaškom takmičenju – Odbojka Crna Gora – Volleyball Montenegro\nSpecijalna Olimpijada Crne Gore prvi put nastupila na odbojkaškom takmičenju\nSpecijalna Olimpijada Crne Gore je sa svojim timom učestvovala na medjunardnom evropskom turniru u UNIFIED (inkluzivnoj) odbojci u Zrenjaninu.\nOvo je prvo učešće Specijalne Olimpijade Crne Gore na medjunarodnim takmičenjima kada je u pitanju odbojka. Takmičenje je okupilo 10 evropskih zemalja, a ukupno 11 timova. Timovi su sastavljeni od osoba sa i bez intelektualnih smetnji – Unified Volleyball, i podijeljeni su u grupama.\nPrvog takmičarskog dana crnogorska reprezentacija je ostvarila polovičan uspjeh. U prvoj utakmici naša reprezentacija poražena je od Njemačke, dok je u drugoj kvalifikacionoj utakmici poslije neizvjesne borbe savladala reprezentaciju Bjelorusije.\nPoslije kvalifikacionih utakmica Specijalna Olimpijada Crne Gore se takmičila u 3. diviziji i osvojila srebrnu medalju. Ovo je za naš tim veliki rezultat ako uzmemo u obzir da je ovo prvo predstavljanje naših sportista na medjunarodnim takmičenjima u odbojci.\n“Specijalna Olimpijada Crne Gore odbojku kao sport ima ulistanu u sedam sportova koje sprovodimo,od 2013 godine i nadamo se da će u budućem periodu ovaj sport postati što masovniji u Specijalnoj Olimpijadi. Napomenućemo da je Specijalna Olimpijada Crne Gore, u maju u Rusiji, na evropskom turniru u fudbalu na kojem je učestvovalo 16 evropskih zemalja osvojila zlatnu medalju u 1 diviziji. Nadamo se da ćemo i u odbojci u bliskoj budućnosti moći da se pohvalimo sa ovakvim uspjehom.\nEvropski turnir je organizovan od Specijalne Olimpijade Srbije i finansiran od Ministarstva omladine i sporta Republike Srbije. Turnir je otvorio ministar Udovičić a promoter turnira, i globalni promoter odbojke u Specijalnoj Olimpijadi, je jedan od nekadašnjih najboljih odbojkaša svijeta Vanja Grbić sa kojim su naši sportisti odigrali i revijalnu utakmicu na drugom danu takmičenja.\nZahvalili bi se Odbojkaškom Savezu Crne Gore koji nam je obezbijedio dresove za ovo takmičenje kako bi dostojno predstavljali Crnu Goru na medjunarodnom nivou zatim Igoru Vušuroviću, našem poznatom odbojkašu, na podršci i na prepoznavanju našeg truda na promovisanju odbojke kod osoba sa intelektualnim smetnjama. Posebno bi se zahvalili našim domaćinima i kolegama iz Specijalne Olimpijade Srbije na odličnoj organizaciji turnira i na gostoprimstvu koje su nam pružili”, saopšteno je iz Specijalne Olimpijade Crne Gore.\nIgor Kolaković ljut na FBI zbog odnosa prema Irancima


Možda je "zub" prevara, ali je sud ipak presudio u korist "zagrižene jabuke" - BIGportal.ba\n9 Oktobra, 2019 9 Oktobra, 2019 030\nOni, naime, tvrde da, iako se ekran iPhone X telefona reklamira kao ekran dijagonale 5,8 inča, od tog broja nisu oduzeti pikseli nestali implementacijom “zuba”, pa tako iPhone X ima ekran sa 10 odsto manje piksela nego što se reklamira.\nTo, kako kažu, zavarava kupce i daje im pogrešnu sliku o stvarnom kvalitetu ekrana tog uređaja.\nMeđutim, okružni sudija Hejvud Gilijam skeptičan je kada su ove tvrdnje u pitanju. On tvrdi da se čini da nikoga u Americi ne zabrinjava ovaj način marketinga.\nSmatra da Apple-u u prilog ide i činjenica koju je advokatica te kompanije u nekoliko navrata navela, a koja se tiče nekoliko napomena o veličini i rezoluciji ekrana koje se mogu pronaći kako na zvaničnom web sajtu kompanije, tako i na samom pakovanju uređaja.\nSa druge strane, C. K. Li iz kompanije “Lee Litigation Group PLLC”, koja zastupa tužioce u ovom slučaju, navodi da je Apple korisnicima mogao direktno da naznači da navedeni broj piksela “nisu pravi pikseli”, što, u konačnom, smanjuje ukupnu rezoluciju ekrana.


Godišnjica zločina nad Srbima na sarajevskim Kazanima | Poskok\nSARAJEVO – Prošlo je 20 godina od kada su Sarajlije srpske nacionalnosti ubili vojnici pod komandom komandanta 10. Brdske brigade Armije BiH Mušana Topalovića Cace u jami Kazani na Trebeviću kod Sarajeva.\nDanas se obilježava 20 godina od ubistva Sarajlija srpske nacionalnosti, koje su u jami Kazani na Trebeviću kod Sarajeva ubili vojnici pod komandom komandanta 10. Brdske brigade Armije BiH Mušana Topalovića Cace.\nTopalović se smatra odgovornim za ubistva hrvatskih i srpskih civila u Sarajevu koje je on sa pripadnicima svoje brigade iz stanova odvodio na područje Trebevića kod duboke jame zvane Kazani, gdje su bacana tijela ubijenih.\nBošnjački politički vrh je zbog zločina koje je Topalović počinio nad civilima naredio 26. oktobra 1993. godine da se izvede akcija njegovog hapšenja. Akcija je imala naziv “Trebević”.\nPrilikom pokušaja hapšenja Topalovića, 26. oktobra 1993, poginulo je devet vojnika i policajaca Armije BiH. Topalović je konačno uhapšen i ubijen dan kasnije u pokušaju bjekstva.\nZa zločine na Kazanima, na kazne od 10 mjeseci do šest godina zatvora, do sada je osuđeno 14 vojnika Armije BiH.\nIz jame na Kazanima nakon rata su izvađeni posmrtni ostaci 29 osoba.\nPotpredsjednik Federacije BiH Svetozar Pudarić danas će obići lokalitet Kazani i položiti cvijeće na mjesto stradanja nevinih Sarajlija, uglavnom srpske nacionalnosti.\nPudarić je u novembru 2011. predao Gradskoj upravi Sarajeva inicijativu za podizanje spomen-obeležja na Kazanima, ali ta inicijativa nije realizovana.


Šta čini dobrog direktora - Procena zaposlenih iz pet država - Blic | poslovi.rs\nU istraživanju "Glassdor" je koristio svoju bazu ocena direktora koje je kombinovao sa šest faktora: kultura i vrednosti u kompaniji, izbor top menadžmenta, kompenzacija i beneficije, mogućnost napredovanja u karijeri, pozitivni izgledi za poslovanje i ravnotežu između privatnog i poslovnog života.\nUprkos različitoj poslovnoj kulturi u ovih pet zemalja, izbor top menadžmenta bio je glavni faktor pri ocenjivanju, a prate ga pozitivni poslovni izgledi i kultura i vrednosti kompanije. Kada u kompaniji vlada povoljna finansijska situacija i kada kompanija neguje jasne vrednosti tada zaposleni svog CEO ocenjuju većom ocenom.\nČetvrtina ispitanika u SAD kao najvažniji faktor izdvojila je izbor dobro organizovan top menadžment, a odmah ispod su pozitivne kulture i vrednosti za koje se opredelilo 21 odsto, i dobri izgledi za poslovanje kompanije sa 20 odsto.\nNa poslednja tri mesta našli su se mogućnost napredovanja u karijeri, kompenzacija i beneficije, kao i ravnoteža između poslovnog i privatnog života koja se našla na poslednjem mestu sa devet odsto.\nTri glavna faktora koja su bila zastupljena u SAD, nalaze se i na prva tri mesta u Velikoj Britaniji, ali sa malo drugačijim redosledom. Na prvom mestu ostao je izbor top menadžmenta sa 24 odsto, međutim dobri izgledi za poslovanje su sada na drugom mestu sa 20 odsto, a prate ih pozitivna kultura i vrednosti sa jednim procentom manje.\nBalans između privatnog i poslovnog života i ovde je ostao na poslednjem mestu sa devet odsto, a ispred njega su mogućnosti za napredovanje u karijeri sa 16 odsto i faktor plate i ostalih benefita sa 12 odsto.\nKada je Kanada u pitanju, dobro rukovodstvo je ponovo na prvom mestu sa 24 odsto, dok je pozitivan izgled za poslovanje na drugom mestu sa 22 odsto, kultura i vrednosti su na trećem mestu i za njih se opredelilo petina ispitanika.\nOko trećine ispitanika u Francuskoj odabir dobrog top menadžmenta vidi kao glavni faktor za uspešnog CEO, dok su na drugom i trećem mestu kultura i vrednosti i dobar izgled za poslovanje. Samo šest odsto ispitanika balans privatnog i poslovnog života vidi kao najbitniji faktor.\nČetvrtina zaposlenih u Nemačkoj kao najvažniji faktor vidi saradnju CEO sa top menadžmentom, dok su kultura i vrednosti i dobar izgled za poslovanje izjednačeni sa 21 odsto. Na četvrtom mestu nalazi se mogučnost napredovanja u karijeri sa 15 odsto, a prate ga kompenzacija i benefiti sa 10 odsto i ravnoteža privatnog i poslovnog života sa osam odsto.\nUkoliko želite da budete uspešan CEO iz "Glassdor" vam savetuju da se okružite iskusnim top menadžmentom koji će okupiti kvalitetne rukovodioce koji će kompaniji obezbediti rast. Oni treba zaposlenima da daju primer i podstaknu ih da poštuju kulturu, misiju i vrednosti kompanije. CEO koji ostvari misiju svoje kompanije biće poštovaniji od strane svojih zaposlenih koji će se osećati optimističnije u pogledu poslovnih izazova i napretka poslovanja kompanije.


Časopis Industrija :: NOVI PRAVILNIK STUPA NA SNAGU 11. JULA Ovo su propisane mere za poslodavce i zaposlene\nNovi pravilnik o preventivnim merama za bezbedan i zdrav rad za sprečavanje pojave i širenja epidemije zarazne bolesti stupa na snagu 11. jula.\nČlan jedan pravilnika, koje je donelo Ministarstvo rada, propisuje mere koje je poslodavac dužan da primeni radi sprečavanja pojave i širenja zarazne bolesti i otklanjanja rizika za bezbedan i zdrav rad zaposlenih, kao i lica koja se zateknu u radnoj okolini, kada nadležni organ proglasi epidemiju zarazne bolesti.\n1. U skladu sa mogućnostima, ukoliko nije organizovan rad u smenama, izvrši preraspodelu radnog vremena uvođenjem druge ili treće smene sa manjim brojem zaposlenih.\n2. Da sprovodi pojačanu higijenu i dezinfekciju radnih i pomoćnih prostorija što uključuje redovnu dezinfekciju prostorija i često provetravanje radnog prostora.\n3. Da obezbedi zaposlenima dovoljne količine sapuna, ubrusa, tekuće vode i dezinfekcionih sredstava na bazi alkohola za pranje ruku, da obezbedi redovno čišćenje svih površina koje se često dodiruju na radnom mestu, posebno prostorija i opreme kao što su toaleti, kvake na vratima, fiksni telefoni, računarska oprema i druga oprema za rad.\n4. Poslodavac treba da obezbedi izradu uputstava za bezbedan i zdrav rad sa spoljnim saradnicima, organizuje i obezbedi redovno uklanjanje otpada i smeća (kante za smeće obložene plastičnom kesom) iz prostorija tako da se mogu isprazniti bez kontakta sa sadržajem.\n5. Poslodavac je dužan da u slučaju pojave zarazne bolesti kod svojih zaposlenih obezbedi primenu preventivnih mera, a naročito da se prostor u kome je boravio zaposleni, koji je zaražen, redovno fizički i hemijski dezinfikuje i provetrava, da se poštuju procedure ulaska i izlaska u prostorije poslodavca, koriste propisana sredstva i oprema za ličnu zaštitu na radu i druge mere zaštite tokom procesa rada.\n6. Treba precizno da se definišu pravci kretanja zaposlenih kroz radne i pomoćne prostorije, da se organizuje stroga kontrola kretanja zaposlenih iz organizacione jedinice u kojoj je radio zaposleni koji je zaražen, da se kontakti zaposlenih iz organizacione jedinice u kojoj je boravio zaposleni koji je zaražen sa drugim zaposlenima svode na nužne uz propisane mere zaštite.\n7. Poslodavac je dužan da u planu primene mera uredi obaveze i odgovornosti u vezi sa praćenjem i kontrolom primene mera bezbednosti i zdravlja na radu.\n8. Lice za bezbednost i zdravlje na radu u saradnji sa poslodavcem planira, sprovodi i podstice primenu preventivnih mera, a posebno: učestvuje u izradi plana primene mera, priprema pisana uputstva i instrukcije za bezbedan i zdrav rad u cilju zaštite zdravlja zaposlenih od epidemije zarazne bolesti, kontroliše primenu mera koje su utvrđene u planu primene mera koji donosi poslodavac.\n1.Zaposleni je obavezan da: sprovodi sve preventivne mere bezbednosti i zdravlja na radu kako bi sačuvao svoje zdravlje, kao i zdravlje drugih zaposlenih, namenski koristi propisana sredstva i opremu za licnu zaštitu na radu i da sa njima pažljivo rukuje, da ne bi ugrozio svoju bezbednost i zdravlje kao i bezbednost i zdravlje drugih lica, dodatno brine o svojoj higijeni tako što će redovno i pravilno prati ruke, ličnu odeću drži odvojenu od sredstava i opreme za ličnu zaštitu na radu i radnog odela.\n2.Obavezno da obavesti poslodavca ukoliko posumnja na simptome zarazne bolesti kod sebe, kod drugih zaposlenih ili članova svoje porodice, pre početka rada pregleda svoje radno mesto uključujući i sredstva za rad koja koristi, kao i sredstva i opremu za ličnu zaštitu na radu i da u slučaju uočenih nedostataka izvesti poslodavca ili drugo ovlašćeno lice.\n3.Pre napuštanja radnog mesta, da radno mesto i sredstva za rad ostavi u stanju da ne ugrožavaju druge zaposlene, u skladu sa svojim saznanjima odmah obavesti poslodavca o nepravilnostima, štetnostima, opasnostima ili drugoj pojavi koja bi na radnom mestu mogla da ugrozi njegovu bezbednost i zdravlje ili bezbednost i zdravlje drugih zaposlenih.


Džihanić: Ako se ne usvoji rebalans budžeta BPK Goražde, deficit bi mogao biti dodatnih 4 miliona KM - Klix.ba\nPrijedlog u proceduri Džihanić: Ako se ne usvoji rebalans budžeta BPK Goražde, deficit bi mogao biti dodatnih 4 miliona KM\nVlada BPK Goražde utvrdila je prijedlog rebalansa budžeta za 2018. godinu u visini od 36.972.796 KM, čime je kantonalni budžet smanjen za više od četiri miliona KM.\n"Iznos izmjena i dopuna budžeta na prihodovnoj i na rashodovnoj strani je 36.972.796 KM i manji je za skoro 4 miliona KM u odnosu na onaj budžet koji je Skupština usvojila za 2018. godinu, sa svim primicima i neplaniranim donacijama, koji je na kraju iznosio 40.960.198 KM", pojašnjava miniszar finansija BPK Nudžeim Džihanić.\nOvakav prijedlog je upućen u skupštinsku proceduru, a kantonalni ministar finansija ističe kako bi rebalans trebalo usvojiti što prije jer bi se u suprotnom stvarao dodatni deficit u budžetu.\n"Ako se rebalans ne usvoji, onda ćemo imati veliki problem, stvorili bismo deficit još za skoro 3,5 do 4 miliona KM", upozorava kantonalni ministar finansija.\nU skupštinsku proceduru upućeni su i ostali dokumenti bitni za budžetsko planiranje u narednoj godini. Vlada je usvojila i nacrt budžeta za 2019. godinu u iznosu od 39.415.596 KM, kao i prijedlog Odluke o privremenom finansiranju kantona u iznosu od 8.086.901 KM, koji su sa Nacrtom Zakona o izvršenju Budžeta BPK za 2019. godinu upućeni Skupštini na usvajanje.\n"Vodili smo se projekcijama Federalnog ministarstva finansija vezano za poreze i ostale neporezne prihode. Takođe, projekcija našeg ministarstva bazira se u odnosu na izvršenje iz prethodnih godina. Znamo da je pred nama vrlo teška godina, da su grant sredstva sa nivoa federalnog budžeta prepolovljena tako da je Vlada danas razmatrala i usvojila nacrt u iznosu od 39.915.596 KM na prihodovnoj i 39.415.596 KM na rashodovnoj strani", ističe Džihanić.\nPojašnjava da se razlika od pola miliona maraka odnosi na obavezu pokrića deficita iz prethodnog perioda.\nDžihanić ističe da je budžetom za narednu godinu planiran i manji porast plaća budžetskih korisnika, te da će iznos tekućih transfera lokalnim zajednicama u sastavu kantona ostati na nivou ove godine.\nNa prijedlog Ministarstva obrazovanja u nacrt budžeta ugrađeno je i povećanje plaća uposlenih u srednjem i osnovnom obrazovanju.\n"Vodilja Vlade je da ne možemo povećati instrukcijom plaće samo za obrazovanje i dogovorili smo se da povećamo plaće i MUP-u i cijeloj upravi, tako da je ovdje ugrađen i iznos za povećanje plaće, odnosno povećanje osnovice koja je do sad bila 371 KM, a sada bi trebala biti 380 KM", ističe ministar finansija.\nPojašnjava da će se na ovaj način postići planirano usklađivanje plaća kako bi dostigli nivo drugih kantona i Federacije.\nS druge strane grant sredstva sa nivoa Federacije planirana su u manjem iznosu nego prethodnih godina.\n"Ministarstvo finansija više nije planiralo grant od 5 miliona od Federacije, jer prethodne godine nam govore da je taj iznos nemoguće izlobirati. Planirali smo grant od 3 miliona KM, to je ono što je realno jer moramo biti svjesni da su generalno povećani i prihodi od indirektnih poreza u Federaciji, tako da naš kanton osjeti i blago povećanje tih poreza", kazao je Džihanić.\n05.07.2019. u 14:58\nMinistar finansija u Goraždu Šemso Muslić podnio ostavku zbog stanja u budžetu\n02.07.2019. u 07:01\nBPK će sufinansirati zapošljavanje djece poginulih boraca\nprije 19h 50m 35\nprije 23h 13m 120\nprije 9h 13m 0\nprije 7h 40m 48


Istorijski mirisi - bitka kod Vaterloa - naučnici\nProšlost je i mirisala i smrdela, naučnici žele da se to i danas oseti\nSciTech Autor:Beta21. nov. 202018:31 > 18:34\nIstraživači iz šest zemalja nameravaju da rekreiraju i u javnost donesu istorijske evropske mirise, uključujući iz bitke kod Vaterloa, piše američki sajt CNET Science.\nMnoge slike i knjige ilustrovale su bitku kod Vaterloa, ali na šta je to tamo mirisalo dok su se uznemireni Napoleon Bonaparta i njegova vojska povlačili posle poraza – piše u članku o istraživačkom projektu nazvanom „Odeuropa“ (Aroma Evrope).\nMeđunarodni tim istraživača nada se da će stvoriti „olfaktivno (čulno mirisno) iskustvo“ tog ključnog istorijskog trenutka, to je deo te ambiciozne nove inicijative da se otkriju ključni mirisi nekadašnje Evrope – od parfema do truleži, i da se dovedu do nozdrva ljudi današnjice.\nCilj „Odeurope“ je „da pokaže da je kritičko angažovanje osećaja mirisa i baštine mirisa važno i održivo sredstvo za povezivanje i promociju evropskog materijalnog i nematerijalnog kulturnog nasleđa“, navodi se u opisu projekta koji je upravo dobio 2,8 miliona evra bespovratne pomoći Evropske unije, za istraživanje i inovacije.\nNaučnici procenili da je 536. godina bila najgora u istoriji čovečanstva\nHoakin Finiks nakon Džokera glumi Napoleona\nAko je teško zamisliti miris poraženog Napoleona kako beži tog dana kada se 1815. godine oblikovala savremena istorija, treba pomisliti na miris kišom natopljenog tla i trave kako se meša sa smradom truljenja leševa i tla spaljenog eksplozijama – kako je opisano u dnevnicima vojnika.\nU mešavinu treba ubaciti mirise kože i konja, baruta, čak i miris samog francuskog cara. „Znamo da je Napoleon tog dana nosio svoj omiljeni parfem ‘Aqua mirabilis (Čudesna voda), nalik na današnju kolonjsku vodu ‘4711’“, rekla je holandska istoričarka umetnosti i mirisa Karo Verbek, iz tima iz „Odeurope“.\nNjena disertacija pratila je mirise Bitke kod Vaterloa i služiće kao temelj radu „Odeurope“ na rekonstrukciji mirisa te bitke.\nNapoleon je taj svoj parfem odabrao da bi prikrio smrad bitke, kaže Verbek, i „da bi bio zdrav“ – jer je njegova kolonjska voda sadržala jedinjenja za koja se u to vreme verovalo da pomažu u zaštiti od bolesti.\n„Taj parfem su iz istih razloga koristili mnogi vojnici u gotovo svakom ratu“, dodala je istraživačica. Verbek je u multidisciplinarnom timu iz šest zemalja u oblastima od senzornih, istorije umetnosti i nasleđa, do računarskih nauka, digitalnih humanističkih nauka, jezičke tehnologije, semantike i proučavanja parfimerije.\nOni, kao deo „Odeurope“, planiraju da naprave „internet-enciklopediju istorijskih evropskih mirisa“ od 16. do početka 20. veka.\n„Mirisi oblikuju naše iskustvo sveta, ali imamo vrlo malo iskustvenih, senzornih informacija o prošlosti“, kaže voditeljka tog projekta Inger Lemans. Za one koji su opsednuti istorijom, najuzbudljiviji budući izdanak tog trogodišnjeg projekta verovatno će biti rekonstruisani mirisi. Tim „Odeurope“ planira da sarađuje s muzejima, umetnicima i hemičarima da bi ponovo stvorio ne samo mirise, već što više senzornog iskustva koje ih je okružavalo. Zatim će organizovati „mirisne događaje“ koji će učesnike „voditi na senzorna putovanja u prošlost“.\n„Čovek zaista može učiti mirisanjem“, rekla je Lemans, profesorka istorije kulture na amsterdamskom univerzitetu VU i Kraljevskoj akademiji umtnosti i nauke. Jedan cilj „Odeurope“, rekla je Lemans, jeste pružanje današnjim Evropljanima istinskog iskustva o tome šta su njihovi preci udisali tokom ključnih istorijskih prekretnica poput ere industrijalizacije. „O uglju, rudnicima, tekstilnoj industriji i proletarizaciji može se saznati čitajući“, rekla je Lemans, „ali zamislite šta bi se dogodilo ako se publika izloži mirisima doba u vreme prelaska seoskog u industrijsko“.\n„Tragači za mirisima“ pretražiće hiljade slika i tekstova, uključujući medicinske udžbenike i časopise u arhivima, bibliotekama i muzejima, koristeći veštačku inteligenciju (AI) „obučenu“ za uočavanje referenci mirisa i njihovih prikaza.\n„Naš rad sa AI takođe će nas obavestiti o učestalosti pominjanja mirisa u određenim istorijskim periodima i osećanjima povezanim s njima“, rekla Sesilia Bembibre, naučnica za baštinu sa Instituta za održivo nasleđe Univerzitetskog koledža u Londonu.\nOna je pomogla stvaranje sistema za identifikaciju i katalogizaciju mirisa starih knjiga. Njena otkrića pomoći će timu da odluči koji mirisi imaju dovoljno kulturne vrednosti da se uključe u projekat.\nIstraživači „Odeurope“ na kraju će pripremiti i objaviti podatke o mirisima rekreiranim u „mrežnom spremištu“, dostupnom javnosti, koje će opisivati čulne kvalitete i priče o mirisima.\nTa arhiva će sadržati gradjanima dostupnu istoriju „mirisnih praksi“, istraživati vezu mirisa i identiteta, i istraživati kako su se društva nosila sa izazovnim ili opasnim mirisima. Namera je da takav resurs pomogne muzejima i prosvetnim radnicima da obogate znanje javnosti o prošlosti.\nIako je nekoliko odabranih muzeja već imalo miris kao deo višesenzornog iskustva posetilaca, većina se uglavnom i dalje oslanja samo na vizuelnu komunikaciju. Svako ko je osetio miris drveta koje gori u peći, ili je mirisao bakin šal i raznežio se, zna da miris igra moćnu ulogu u pamćenju i osećanjima.\nRazumljivo je da bi suočavanje s mirisima prošlosti moglo da omogući da interakcija s istorijom bude emotivnija, a manje kao hladno posmatranje izdaleka.\nMatija Strlič, naučnik Univerziteta u Londonu, rekao je da će izazov za istraživače „Odeurope“ biti kako uhvatiti ne samo hemijska jedinjenja koja su činila neki miris, već i njihov kulturni kontekst.\n„Imamo izvesnog razumevanja koji su mirisi bili popularni u prošlosti“, rekao je on, „ali teško je zamisliti razlike u doživljavanju tih mirisa, čak i da li su uopšte prijatni i danas i da li su to bili pre sto godina, s obzirom na to da je naše sadašnje društvo došlo do toga da čistoću povezuju sa odsustvom bilo kakvog mirisa“.\nPrimer mirisa sa veoma različitim kulturnim implikacijama nekada i sada je običan ruzmarin. Kada je epidemija kuge harala Londonom u 17. veku, toliko je ljudi uključilo tu biljku u smešu za „pročišćavanje zaraženog vazduha“, da je njena posebna aroma ispunjavala ulice, postajući neraskidivo povezana s bolešću.\nDrugi svakodnevni miris, sa istorijskim i sociološkim referencama je duvan koji se „povezuje s istorijom društvenosti, trgovine i kolonizacije, ali i sa zdravljem“ – suprotno ruzmarinu, rekao Viliam Talet, istoričar mirisa sa engleskog Univerziteta Anglia Raskin i član tima „Odeuropa“, piše američki sajt CNET Science.\nistorijaNapoleon Bonapartanaukaneprijatni mirisiparfemi\nGoogle ukida praćenje stranica koje korisnici posećuju u Chromu\nIstraživanje: Socioekonomski status može da utiče na mozak\nMemorijske kartice - sve što treba da znate o njihovim oznakama


UEFA suzama srpskih navijača i klubova ne veruje - Sputnjik Srbija\n14:33 12 Jun 2021\nUEFA suzama srpskih navijača i klubova ne veruje\n18:10 26.07.2017 (osveženo 18:20 26.07.2017) Preuzmite kraći link\nIako je utakmica između Partizana i Olimpijakosa protekla bez težih incidenata, bacanje flaše i petarde u teren može da bude dovoljno da UEFA još jednom kazni neki fudbalski klub. Hoće li navijači Crvene Zvezde proći na ispitu u četvrtak?\nIncident koji se dogodio na utakmici Partizan — Olimpijakos, kada je na igrače gostujućeg tima bačena flaša u trenutku kada su ulazili u svlačionice, još jedan je u nizu događaja na koje smo, može se slobodno reći, navikli kada su u pitanju sportski događaji u Srbiji.\nIpak, urednik sportske rubrike „Novosti“ Jovan Sekulić smatra da su navijači Partizana položili ispit jer su, kako kaže, uglavnom navijali dobro i nisu vređali protivnike.\nMeđutim, uvek se desi nešto što dovede u sumnju i ono što je dobro, kaže on.\n© AP Photo / Miroslav Todorovic\nMajmunske krike sa tribina gasi država, a ne srednji prst\n„Nažalost, uvek postoje pojedinci koji mogu da naprave problem. Tako je bilo i na ovoj utakmici, mada, ukupno gledajući, može se reći da je organizacija utakmice bila dobra. Ali teško je reći kako će reagovati UEFA posle one petarde koja je pala kada je Marin izvodio korner. Naravno, nemački reprezentativac je odmah ušao na teren i pokazao sudiji šta je bilo, tako da se može očekivati da Partizan opet bude na tapetu“, kaže Sekulić.\nOn podseća da je UEFA najavila da za incidente više neće biti opravdanja, što naročito važi za naše navijače.\nI sociolog sporta Dragan Koković kaže da UEFA ne prašta. Iako je, prema Sekulićevim rečima, razgovor sa navijačima delotvorna metoda sprečavanja većih incidenata, Koković upozorava na iracionalno ponašanje navijača.\n„Oni mogu čak da obećaju nešto, ali dovoljno je da dođe neko od njih koji su malo ’pod gasom‘ i da napravi neki incident“, kaže Koković.\nZašto Srbija dozvoljava fudbalskim klubovima da je reketiraju?\nTeško je reći šta će stajati u izveštaju delegata sa utakmice, ali Sekulić navodi da uvreda na račun Olimpijakosa nije bilo, iako se očekivalo. Nije bilo ni, kako su najavljivali neki mediji, incidenata zbratimljenih navijačkih grupa Olimpijakosa i Crvene Zvezde.\nIpak i incident sa bačenom flašom i koškanje fudbalera i pomoćnika trenera Partizana Andrije Delibašića dovoljno je za kaznu.\nSa razmakom od jednog dana, u Beogradu će Crvenoj Zvezdi gostovati praška Sparta. Partizanov problem sastojao se u tome što se zna da su navijači Olimpijakosa prilično ekstremni, kaže Sekulić. Oni nisu bili prisutni na beogradskoj utakmici, ali videćemo kako će navijati u Atini.\nIsti problemi sada tište Zvezdu, jer se, kako Sekulić kaže, neke stvari ponavljaju. Zvezdi stvari olakšava to što navijači Sparte nisu na tolikom stepenu zagriženosti kao navijači Olimpijakosa.\n„Međutim, problem su sami navijači Zvezde. Kada gledate iz jednog ugla, delije su svakako vetar u leđa Crvenoj Zvezdi, zaista navijaju fenomenalno. Međutim, delije sebi dozvoljavaju da pišu i političke parole i parole protiv UEFA, što nikako nije dobro za Crvenu Zvezdu“, kaže Sekulić.\nZbog takvih stvari Zvezda je nedavno opet kažnjena i ako se, kako Sekulić kaže, pamfleti takve vrste budu našli na tribinama dovoljno je da Zvezda bude u velikom problemu. Na stranu ostali elementi navijanja.\nHuligani su problem Francuske, a ne Rusije\nPonašanje navijača ne može se predvideti, kaže Koković i citira francuskog sociologa Gistavale Bona, koji je rekao da čovek u masi silazi nekoliko civilizacijskih stepenika niže:\n„Masa povuče čoveka i on se sam posle čudi šta je to uradio. Masa je sugestivna, ona hipnotiše čoveka i taj aspekt je vrlo bitan.“\nPrema Kokovićevom mišljenju, obrazac ponašanja navijača je isti, u pitanju su nijanse u stepenu militantnosti, ali njihova priča satkana je po istom modelu.\nTako će se, prema Sekulićevim rečima, u četvrtak i navijači i igrači Crvene Zvezde naći pred ispitom i teško je reći da li će ga položiti.\nNemački navijači likuju nakon pobede na Kupu konfederacija\nNavijači Spartaka napadnuti u Beogradu, dvojica u bolnici (audio)\nRuski navijači poklonili ćebad fanovima ekipe Mančester junajteda\nUEFA, ponašanje, kazne, incidenti, navijači, razgovor, ponašanje navijača na fudbalskim utakmicama, Sparta, Olimpijakos, FK Crvena zvezda, FK Partizan, UEFA, Jovan Sekulić, Dragan Koković, Srbija


"Šengen zona je jedno od najvećih dostignuća procesa evropskih integracija. Bez Šengena, bez slobodnog kretanja radnika, bez slobode evropskih gradjana da putuju, evro nema smisla", rekao je Junker na konferenciji za novinare, prenosi Rojters.\n"Ako neko želi da ubije Šengen, na kraju će ubiti i jedinstveno tržište. A to će dovesti do problema nezaposlenosti u Evropi. Manje Šengena znači manju zaposlenost i manji ekonomski rast", zaključo je Junker.\nPredsednik EK se osvrnuo i na reformske zahteve koje Velika Britanija postavlja Evropskoj uniji i izrazio uverenje da će se za te zahteve u februaru naći "trajno rešenje".\nJunker i Donald Tusk, raniji predsednik liberalne vlade u Poljskoj\nGovoreći o Poljskoj, Junker je rekao da EU nema problem sa tom zemljom, već sa akcijama nove, desničarske i evroskeptične vlade u Varšavi, dodavši da su te akcije i te kako stvar EU.\n"Nemojmo mešati Poljsku i novu poljsku vladu... Ne želim da poljski narod stekne utisak da se cela EU diže protiv Poljske. Poljska je zemlja koja pobudjuje veliko poštovanje i divljenje u mom slučaju", istakao je Junker.\nOn je, medjutim, napomenuo da se pitanja Poljske, koja je članica EU, moraju posmatrati i u svetlu sporazuma Unije.\n"Potpuno je pogrešno reći da je to stvar poljskog zakonodavstva i da nema nikakve veze sa evropskim nadležnostima", rekao je Junker.\nNovouvedene granične kontrole ugrožavaju Šengenski sporazum o slobodi kretanja\nPropis EU o nadzoru zakona, koji je pokrenut u slučaju Poljske, mogao bi da dovede do suspenzije glasačkih prava Varšave u EU ukoliko ta zemlja bude ignorisala eventualne sugestije Brisela u skladu sa članom sedam sporazuma EU, ali je Junker rekao da su mali izgledi da do toga dodje, te da je prerano govoriti o sankcijama Poljskoj.


U zadnje vreme je bilo dosta diskusija o povezanosti želuca i mozga, a istovremeno su stručnjaci već identifikovali namirnice koje bi mogle pogoršati depresiju. Možda ne obraćate pažnju na ishranu kao bitan faktor u vašem raspoloženju, ali možda će ovaj tekst uticati da promenite razmišljanje.\nNeke od ovih namirnica imaju i drugih uticaja na vaše zdravlje osim uticaja na mentalno zdravlje, ali u svrhu ovog članka, fokusiraćemo se na to kako mogu negativno uticati na vaš osećaj zadovoljstva sobom i okruženjem. Prekidanje unosa ovih šest namirnica može biti vaš prvi korak ka srećnijoj osobi.\nMnogi se okreću alkoholu kao sredstvu za samopomoć, ali ironija je u tome što alkohol izaziva depresiju – tako da, dok se možda kratkoročno osećate dobro, dugoročno si ne činite nikakvu uslugu.\nOko 33 procenta osoba koje boluju od depresije ima i problem sa alkoholom (iako pošteno govoreći, depresija se pojavljuje prva). Bez obzira na to, alkohol vam neće pomoći da se oslobodite osećanja tuge i beznadežnosti – naprotiv, samo će ih pogoršati. Takođe, alkoholo može umanjiti efekat antidepresenata, ukoliko ih koristite.\nNije tajna da je ceo moderni svet ovisan o kafi i gaziranim napicima – a oboje su puni kofeina. Mnogi zdravstveni stručnjaci se slažu da čak i umerena količina kofeina može doprineti depresiji. To bi moglo biti pre svega zbog uticaja na kvalitetu sna koji je veoma važan za održavanje dobrog raspoloženja.\nNa drugoj strani postoje i oprečna mišljenja, gde se zastupa pozitivan uticaj kofeina na smanjenje depresije. Medicinski svet je podijeljen oko pitanja da li je kofein koristan za depresivne pacijente, gde se navode opsežna istraživanja iz Kine koja pokazuju da je rizik od depresije kao rezultat uzimanja kofeina zapravo pao kada su pojedini učesnici povećali dnevni unos kofeina. Kafa takođe ima antioksidativna svojstva, ali ni u čemu ne biste trebali preterivati, pa tako ni sa kofeinom.\n3. Rafinisani šećer\nOvo je vrsta šećera koja se nalazi u najširem spektru proizvoda, od slatkiša do koncentrovanih voćnih sokova. Dok mu se priznaje da u roku od 20 minuta može dignuti energiju na viši nivo, treba imati na umu da rafinisani šećer izaziva drastičan pad nivoa šećera u krvi.\nKrajnji rezultat je “šećerni mamurluk” koji može negativno uticati na vaše raspoloženje, učiniti da se osećate umorno i sporo, i ometati pravilno spavanje. Ne pokušavajte da zamijenite šećer sa veštačkim stvarima – veštačka zaslađivačka sredstva sadrže aspartam, čiji negativan uticaj se ogleda u smanjenom nivou serotonina u mozgu, jednom od hormona koji su zaduženi za dobro raspoloženje.\n4. Hidrogenizovana ulja\nHidrogenizovana ulja mogu se naći u brzoj kao i prženoj hrani (što često ide ruku pod ruku). Dok ove dve vrste namirnica neće nikako doprineti poboljšanju vašeg zdravlja, na drugoj strani su povezane sa depresijom. Mnoge od ovih namirnica pripremane su u delimično hidrogenizovanom ulju, koje je često izvor trans-masti. Sve što je pripremano u hidrogenizovanim uljima sadrži trans masti i može potencijalno doprineti depresiji.\nNa drugoj strani maslinovo ulje u vašoj ishrani može imati veoma korisne efekte – konzumiranje više od 20 grama maslinovog ulja dnevno može smanjiti rizik od depresije za 30 procenata.\nIzbegavanje masnih namirnica ima određene zdravstvene prednosti (kao što je gubitak težine), ali ta vrsta hrane mogu takođemože obilovati natrijumom(soli). Višak natrijuma u ovim proizvodima može poremetiti vaš neurološki sistem, doprinoseći depresiji.\nNa drugoj strani postoje i oprečna mišljenja: neki izvori tvrde da so popravlja raspoloženje a neki čak i da je prirodni antidepresant. Smatra se da unosimo više soli nego inače zato što nas ona čini da se osećamo dobro. Problem je u ljudima koji, maltene, postaju ovisni o soli, što dovodi do promena raspoloženja, sličnih, ali naravno blažih, kao kad je u pitanju ovisnost o opijatima.\n6. Jednostavni ugljeni hidrati\nNamirnice koje su bele boje (sve izuzev karfiola) mogu intenzivirati depresiju i anksioznost. Razlog tome je što većina belih namirnica sadrži jednostavne ugljene hidrate koji se nalaze u belom hlebu, belom pirinču, pa čak i testeninama (od prerađenog brašna).\nOve namirnice mogu izazvati da vaše telo oslobodi previše inzulina koji reguliše šećer u krvi. Osećaj koji dobijete zbog niskog nivoa šećera u krvi (kao rezultat povećanog insulina) može biti veoma nalik depresiji i anksioznosti.


Vakcinacija protiv sezonskog gripa od 1. oktobra - Hit Radio Pozarevac\nVakcine protiv sezonskog gripa su stigle u Braničevski i Podunavski okrug i distribuirane su svim domovima zdravlja. Za Braničevski okrug opredeljeno je 8 250 pojedinačnih doza vakcine, a za Podunavski 6 800 doza, rekla je za naš mediji dr Vera Joković Kostić, epidemiolog u ZZJZ Požarevac dodajući da vakcinacija građana protiv sezonskog gripa počeće 1. oktobra.\nMinistarstvo je u skladu s aktuelnom pandemijom korona virusa, kao i povećanim potrebama i interesovanjem građana, ove godine obezbedilo rekordan broj vakcina protiv gripa više od 500.000 doza, delom od Instituta "Torlak", a delom od stranih dobavljača.\n“Vakcine su stigle i juče su distribuirane na vakcinalne punktove u svim Domovima zdravlja u ova dva okruga. Vakcinacija građana protiv sezonskog gripa počeće 1. oktobra“, rekla je Vera Joković Kostić, epidemiolog u Zavodu za javno zdravlje Požarevac.\nPrema njenim rečima, vakcina sadrži četiri soja vakcina i to AH1N1 i AH3N2, kao i dva soja virusa tipa B.\nDr Joković Kostić još jednom napominje, da je najefikasnija mera prevencije protiv gripa upravo vakcinacija i epidemiolozi je posebno preporučuju za hronične bolesnike, osobe starije od 65 godina, trudnice, gojazne osobe, za zdravstvene radnike i sve koji su u riziku da obole od gripa.


U Zagrebačkoj mrtvačnici, od 896 posmrtnih ostataka, 400 Srbi\nIzvor: Radio Televizija Vojvodine, 04.Avg.2021, 15:57\nIdentifikacija skoro 900 posmrtnih ostataka iz mrtvačnice u Zagrebu pomogla da se smanji broj nestalih lica iz vremena ratnih sukoba 1990-ih, rečeno je na skupu povodom godišnjice hrvatske vojne akcije "Oluja".\nKako je ocenjeno, u rasvetljavanju sudbine nestalih, zemlje regiona bi morale da promene pristup, jer sadašnji, sa nekoliko identifikacija godišnje, ne može da pruži rezultate.\nČlan Komisije za nestala lica Vlade Srbije Ljiljana Krstić naglasila je da >> Pročitaj celu vest na sajtu Radio Televizija Vojvodine << je od tih 896 posmrtnih ostataka iz zagrebačkog Zavoda za sudsku medicinu, sigurno 400 srpske nacionalnosti.\nKrstić je naglasila da je nemoguće da se ne poklapaju koštani i krvi uzorci iz baze podataka i da je to razlog zašto se u Zagrebu ne završi proces identifikacije.\nSpecijalni izaslanik predsednika Srbije za rešavanje pitanja nestalih Veran Matić rekao je da bi država Srbija trebalo porodicama da se izvini što nije efikasnija u pronalaženju nestalih.\n"Važno je da obe zemlje - Srbija i Hrvatska donesu strateške odluke kako će se ubuduće raditi, jer sadašnji neće dati većih pomaka od 5 ili 10 identifikacija godišnje, a to je novo mrcvarenje i zločin prema porodicama", rekao je Matić na skupu u organizaciji Udruženja porodica nestalih i poginulih "Suza".\nPrema njegovim rečima, potreban je sastanak sa predstavnicima Zavoda za sudsku medicinu, koji bi precizno rekli zbog čega proces ide tako sporo.\nKako kaže, neophodno je napraviti novi akcioni plan, ako nema dovoljno DNK da pozovemo porodice i napravimo novu bazu, ako su ostaci toliko uništeni, važno je da se zna koliko je tih tela, da dobijemo jasnu sliku.\nMatić je naveo da za tri godine od kada je zadužen za rasvetljavanje sudbine nestalih nije video nijedan podatak koji je doveo do pronalaženja nestalih.\nU prvom planu, kaže treba da bude potraga za nestalima, a ne za zločincima.\nKaže da je važno napraviti zajedničke timove sa Hrvatskom, kao i uključiti međunarodne institucije, poput Međunarodnog komiteta Crvenog krsta koje može da pomogne da se dođe do arhiva u zemljama čiji su pripadnici bili na terenu tokom rata.\nKrstić je podsetila da je od tih 1.860 nestalih, 1.200 osoba bilo starije od 60 godina, a 540 su žene.\nOna je dodala da je u Hrvatskoj registrovano 36 grobnih mesta.\nIzrazila je nezadovoljstvo što rezultata nema i dodala da su samo dve osobe identifikovane ove godine.\nKrstićeva je rekla da je saradnja usporena, da je Beograd predlagao načine kako da se problemi prevaziđu, a da Zagreb nije hteo da prihvati ni pomoć kada im je laboratorija stradala u zemljotresu.\nOna je podsetila i da je u toku izrada Zakona o nestalima koji bi trebalo da stupi na snagu 2023. godine.\nPredsednik Asocijacije izbegličkih udruženja iz Hrvatske Milojko Budimir ocenio je da je Zagreb odgovoran za opstrukciju procesa identifikacije nestalih i prikrivanje zločina.\nNa delu je opšta opstrukcija Hrvatske koja prikriva zločine ne radeći ekshumacije, rekao je Budimir i podsetio da ništa nije bilo od brojnih sporazuma i ugovora, uključujući i onaj o sukcesiji na osnovu kojih bi trebalo da nam se vrate sva stečena prava.